cyanic-selkie/wikianc huggingface dataset:
ನರಸಿಂಹಸ್ವಾಮಿ ದೇವಸ್ಥಾನ, ನಾಮಕ್ಕಲ್
ಹಬ್ಬ ಮತ್ತು ಧಾರ್ಮಿಕ ಆಚರಣೆಗಳು
left|thumb|200x200px| ಗುಹಾ ಗರ್ಭಗುಡಿಗೆ ಹೋಗುವ ಕೆತ್ತನೆಯ ಕಂಬದ ಸಭಾಂಗಣಗಳು ದೇವಾಲಯದ ಅರ್ಚಕರು ಹಬ್ಬಗಳ ಸಂದರ್ಭದಲ್ಲಿ ಮತ್ತು ದಿನನಿತ್ಯದ ಪೂಜೆಯನ್ನು ಮಾಡುತ್ತಾರೆ. ದೇವಾಲಯದಲ್ಲಿ ಪೂಜೆಯು ದಿನಕ್ಕೆ ನಾಲ್ಕು ಬಾರಿ ನಡೆಯುತ್ತದೆ. ಕಲಾಸಂಧಿ ಬೆಳಿಗ್ಗೆ ೭:೦೦ಕ್ಕೆ, ೧೨:೩೦ ಕ್ಕೆ ಉಚ್ಚಿಕಾಳ ಪೂಜೆ, ಸಂಜೆ ೪:೩೦ ಕ್ಕೆ ಸಾಯರಕ್ಷೈ, ಮತ್ತು ರಾತ್ರಿ ೭:೪೫ ಕ್ಕೆ ಅರ್ಥಜಾಮ ಪೂಜೆ ನಡೆಯುತ್ತದೆ. ಪ್ರತಿಯೊಂದು ಪೂಜೆಯು ಮೂರು ಹಂತಗಳನ್ನು ಹೊಂದಿದೆ: ಅಲಂಗಾರಂ (ಅಲಂಕಾರ), ನಿವೇತನಂ (ಆಹಾರ ನೈವೇದ್ಯ) ಮತ್ತು ಪ್ರಧಾನ ದೇವತೆಗಳಿಗೆ ದೀಪ ಆರದನೈ ( ದೀಪಾರಾಧನೆ ). ದೇವಸ್ಥಾನದಲ್ಲಿ ಸಾಪ್ತಾಹಿಕ, ಮಾಸಿಕ ಮತ್ತು ಹದಿನೈದು ದಿನಗಳ ಆಚರಣೆಗಳು ನಡೆಯುತ್ತವೆ. ದೇವಾಲಯವು ಬೆಳಿಗ್ಗೆ ೭:೦೦ ರಿಂದ ಮಧ್ಯಾಹ್ನ ೧:೦೦ ಮತ್ತು ಸಂಜೆ ೪:೩೦ - ೮:೦೦ ರವರೆಗೆ ತೆರೆದಿರುತ್ತದೆ ಮತ್ತು ಹನುಮಾನ್ ದೇವಾಲಯವು ಬೆಳಿಗ್ಗೆ ೬.೩೦ ರಿಂದ ಮಧ್ಯಾಹ್ನ ೧.೦೦ ರವರೆಗೆ ತೆರೆದಿರುತ್ತದೆ. ಸಂಜೆ ೪.೩೦ ರಿಂದ ೯.೦೦ ರವರೆಗೆ, ಹಬ್ಬದ ಸಂದರ್ಭಗಳನ್ನು ಹೊರತುಪಡಿಸಿ ಎಲ್ಲಾ ದಿನಗಳಲ್ಲಿ ಈ ಸಮಯದಲ್ಲಿ ಪೂಜೆಗಳು ನಡೆಯುತ್ತಿರುತ್ತವೆ. ದೇವಾಲಯದ ಪ್ರಮುಖ ಹಬ್ಬಗಳೆಂದರೆ ಹದಿನೈದು ದಿನಗಳ ಪಂಗುನಿ ಉತಿರಂ ಹಬ್ಬವನ್ನು ತಮಿಳು ತಿಂಗಳ ಪಂಗುನಿಯಲ್ಲಿ (ಮಾರ್ಚ್ - ಏಪ್ರಿಲ್) ಆಚರಿಸಲಾಗುತ್ತದೆ. ದೇವಾಲಯದ ರಥದಲ್ಲಿ ದೇವಾಲಯದ ಬೀದಿಗಳಲ್ಲಿ ಪ್ರಧಾನ ದೇವತೆಗಳ ದರ್ಶನವಿರುತ್ತದೆ. ಸಮಾರಂಭದಲ್ಲಿ ಪ್ರಧಾನ ದೇವತೆಯ ವಿವಾಹ ಆಚರಣೆಯನ್ನುವನ್ನು ಸಹ ನಡೆಸಲಾಗುತ್ತದೆ. ದೇವಾಲಯದ ಇತರ ಹಬ್ಬಗಳಲ್ಲಿ ಚಿತ್ತಿರೈ ತಮಿಳು ಹೊಸ ವರ್ಷ, ವೈಗಾಸಿ ವಿಸಾಗಂ, ತೆಲುಗು ಹೊಸ ವರ್ಷ, ಅವನಿ ಪವಿತ್ರೋತ್ಸವಂ, ನರಸಿಂಹರ್ ಜಯಂತಿ, ವೈಕುಂಠ ಏಕಾದಶಿ ಮತ್ತು ವರ್ಷದ ವಿವಿಧ ತಿಂಗಳುಗಳಲ್ಲಿ ತೈ ಪೊಂಗಲ್ ಸೇರಿವೆ. ಆಧುನಿಕ ಕಾಲದಲ್ಲಿ, ನಾಮಕ್ಕಲ್ ಜಿಲ್ಲಾಡಳಿತವು ಈ ದೇವಾಲಯವನ್ನು ಜಿಲ್ಲೆಯ ಪ್ರಮುಖ ಪ್ರವಾಸಿ ಆಕರ್ಷಣೆಗಳಲ್ಲಿ ಒಂದೆಂದು ಗುರುತಿಸಿದೆ. ಈ ದೇವಾಲಯವನ್ನು ತಮಿಳುನಾಡು ಸರ್ಕಾರದ ಹಿಂದೂ ಧಾರ್ಮಿಕ ಮತ್ತು ದತ್ತಿ ಮಂಡಳಿಯು ನಿರ್ವಹಿಸುತ್ತದೆ.
ಬಾಹ್ಯ ಕೊಂಡಿಗಳು
ವರ್ಗ:ಹಿಂದೂ ದೇವಾಲಯಗಳು ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಜಾನ್ ಅಬ್ರಾಹಂ(ನಟ)
ಜಾನ್ ಅಬ್ರಾಹಂ (जॉन अब्राहम); 1972ರ ಡಿಸೆಂಬರ್17ರಂದು ಜನಿಸಿದರು) ಒಬ್ಬ ಭಾರತೀಯ ನಟ ಮತ್ತು ರೂಪದರ್ಶಿ.
ಹಲವಾರು ಜಾಹೀರಾತುಗಳು ಮತ್ತು ಕಂಪನಿಗಳಿಗೆ ಮಾಡೆಲಿಂಗ್ ಮಾಡಿದ ಅಬ್ರಾಹಂ ಜಿಸ್ಮ್‌ (2003) ಚಿತ್ರದೊಂದಿಗೆ ಚಲನಚಿತ್ರ ರಂಗಕ್ಕೆ ಪ್ರವೇಶಿಸಿದರು. ಈ ಚಿತ್ರದಿಂದಾಗಿ ಅವರು ಫಿಲ್ಮ್‌ಫೇರ್ ಅತ್ಯುತ್ತಮ ಪ್ರಥಮ ಪ್ರವೇಶ(ಡಿಬಟ್) ಪ್ರಶಸ್ತಿಗೆ ನಾಮನಿರ್ದೇಶಗೊಂಡರು. ಇದರ ನಂತರ ಆತನ ಮೊದಲು ವಾಣಿಜ್ಯವಾಗಿ ಯಶಸ್ಸು ಗಳಿಸಿದ ಚಿತ್ರವೆಂದರೆ ಧೂಮ್‌ (2004). ಧೂಮ್‌ ಚಿತ್ರದಲ್ಲಿ ನಕಾರಾತ್ಮಕ ಪಾತ್ರಕ್ಕಾಗಿ ಮತ್ತು ನಂತರ ಜಿಂದಾ  (2006) ಚಿತ್ರಕ್ಕಾಗಿ ಆತ ಎರಡು ಫಿಲ್ಮ್‌ಫೇರ್ ಪ್ರಶಸ್ತಿಗಳಿಗೆ ನಾಮನಿರ್ದೇಶನಗೊಂಡರು. ಆತ ನಂತರ ಪ್ರಮುಖ ವಿಮರ್ಶಾತ್ಮಕ ಯಶಸ್ಸು ಗಳಿಸಿದ ವಾಟರ್ (2005) ಚಿತ್ರದಲ್ಲಿ ಕಾಣಿಸಿಕೊಂಡರು. 2007ರಲ್ಲಿ ಆತ  ಬಬೂಲ್  (2006) ಚಿತ್ರಕ್ಕಾಗಿ ಅತ್ಯುತ್ತಮ ಪೋಷಕ ನಟನೆಗಾಗಿ ಫಿಲ್ಮ್‌ಫೇರ್ ಪ್ರಶಸ್ತಿಗೆ ನಾಮನಿರ್ದೇಶನಗೊಂಡರು.
ಆರಂಭಿಕ ಜೀವನ ಮತ್ತು ಶಿಕ್ಷಣ
ಆತ ಮುಂಬಯಿಯ ಮಹಿಮ್‌ನ ಬಾಂಬೆ ಸ್ಕಾಟಿಶ್ ಸ್ಕೂಲ್‌ನಲ್ಲಿ ಅರ್ಥಶಾಸ್ತ್ರವನ್ನು ಅಧ್ಯಯನ ಮಾಡಿದರು ಹಾಗೂ ಮುಂಬಯಿ ಎಜುಕೇಶನಲ್ ಟ್ರಸ್ಟ್‌ನಲ್ಲಿ (MET) MBA ಮುಗಿಸಿದರು.
ಮಾಡೆಲಿಂಗ್
ಅಬ್ರಾಹಂ ಪಂಜಾಬಿ ಗಾಯಕ ಜ್ಯಾಜಿ Bಯ "ಸುರ್ಮಾ" ಹಾಡಿನ ಸಂಗೀತ-ವೀಡಿಯೊದಲ್ಲಿ ಕಾಣಿಸಿಕೊಳ್ಳುವ ಮೂಲಕ ತನ್ನ ಮಾಡೆಲಿಂಗ್ ವೃತ್ತಿಜೀವನವನ್ನು ಆರಂಭಿಸಿದರು. ಆತ ನಂತರ ಮಾಧ್ಯಮ ಸಂಸ್ಥೆ ಟೈಮ್ ಆಂಡ್ ಸ್ಪೇಸ್ ಮೀಡಿಯಾ ಎಂಟರ್ಟೈನ್ಮೆಂಟ್ ಪ್ರೊಮೋಶನ್ಸ್ ಲಿಮಿಟೆಡ್ಅನ್ನು ಸೇರಿಕೊಂಡರು, ಇದು ನಂತರ ಹಣಕಾಸಿನ ಸಮಸ್ಯೆಯಿಂದಾಗಿ ಮುಚ್ಚಲ್ಪಟ್ಟಿತು. ನಂತರ ಆತ ಎಂಟರ್‌ಪ್ರೈಸಸ್-ನೆಕ್ಸಸ್‌ನಲ್ಲಿ ಮಾಧ್ಯಮ-ಯೋಜಕನಾಗಿ ಕೆಲಸ ಮಾಡಿದರು.
1999ರಲ್ಲಿ ಆತ ಗ್ಲ್ಯಾಡ್ರ್ಯಾಗ್ಸ್ ಮ್ಯಾನ್‌ಹಂಟ್ ಸ್ಪರ್ಧೆಯನ್ನು ಗೆದ್ದುಕೊಂಡರು ಹಾಗೂ ಮ್ಯಾನ್‌ಹಂಟ್ ಇಂಟರ್‌ನ್ಯಾಷನಲ್‌ಗಾಗಿ ಫಿಲಿಪೈನ್ಸ್‌ಗೆ ಹೋದರು, ಅಲ್ಲಿ ಎರಡನೇ ಸ್ಥಾನವನ್ನು ಗಳಿಸಿದರು. ಇದಾದ ನಂತರ ಆತ ಸಿಂಗಾಪುರದಲ್ಲಿ ಕ್ಯಾರೀ ಮಾಡೆಲ್ಸ್‌ಗೆ ಸಹಿಹಾಕಿದರು ಮತ್ತು ಅಲ್ಲಿ ಸ್ವಲ್ಪ ಕಾಲ ಮಾಡೆಲಿಂಗ್ ಮಾಡಿದರು; ನಂತರ ಹಾಂಗ್ ಕಾಂಗ್, ಲಂಡನ್ ಮತ್ತು ನ್ಯೂಯಾರ್ಕ್ ಸಿಟಿ ಮೊದಲಾದೆಡೆಗಳಲ್ಲಿ ರೂಪದರ್ಶಿಯಾಗಿ ಕಾರ್ಯನಿರ್ವಹಿಸಿದರು. ಆತ ಅನೇಕ ವಾಣಿಜ್ಯ ಜಾಹೀರಾತುಗಳಲ್ಲಿ ಮತ್ತು ಪಂಕಜ್ ಉದಾಸ್, ಹಂಸ್ ರಾಜ್ ಹಂಸ್ ಮತ್ತು ಬಬುಲ್ ಸುಪ್ರಿಯೊ ಮೊದಲಾದ ಗಾಯಕರ ಸಂಗೀತ-ವೀಡಿಯೊಗಳಲ್ಲೂ ಕಾಣಿಸಿಕೊಂಡಿದ್ದಾರೆ. ನಟನೆಯ ಕೌಶಲಗಳನ್ನು ಸುಧಾರಿಸಲು ಅಬ್ರಾಹಂ ಕಿಶೋರ್ ನಮಿತ್ ಕಪೂರ್‌ರ ನಟನಾ ಪ್ರಯೋಗಶಾಲೆಯನ್ನು ಸೇರಿಕೊಂಡರು ಮತ್ತು ರೂಪದರ್ಶಿಯಾಗಿ ಕಾರ್ಯನಿರ್ವಹಿಸುತ್ತಲೇ ನಟನಾ ಕೋರ್ಸನ್ನು ಪೂರ್ಣಗೊಳಿಸಿದರು.
ನಟನೆ
ಅಬ್ರಾಹಂ ತನ್ನ ನಟನೆಯನ್ನು ಭಯಾನಕ ಚಿತ್ರ ಜಿಸ್ಮ್‌ ‌ನಿಂದ (2003) ಆರಂಭಿಸಿದರು. ಈ ಚಿತ್ರವು ಭಾರತೀಯ ಗಲ್ಲಾಪೆಟ್ಟಿಗೆಯ ಪ್ರಕಾರ ಸುಮಾರು 13,25,00,000ನಷ್ಟು ಗಳಿಸುವುದರೊಂದಿಗೆ "ಸಾಧಾರಣಕ್ಕಿಂತ ಮೇಲಿನ" ಸ್ಥಾನವನ್ನು ಪಡೆಯಿತು. ಚಿತ್ರೀಕರಣದ ಸಂದರ್ಭದಲ್ಲಿ ಅಬ್ರಾಹಂ ಮತ್ತು ಸಹ-ನಟಿ ಬಿಪಾಶ ಬಸು ಪರಸ್ಪರ ಡೇಟಿಂಗ್ ಮಾಡಲು ಆರಂಭಿಸಿದರು.
ಆತನ ನಂತರದ ಚಲನಚಿತ್ರಗಳೆಂದರೆ ಪರಸಾಮಾನ್ಯ ಭಯಾನಕ ಚಿತ್ರ ಸಾಯ (2003), ಪೂಜ ಭಟ್‌ರ ಪ್ರಥಮ ನಿರ್ದೇಶನದ ಚಿತ್ರ ಪಾಪ್  (2004) ಮತ್ತು ಅಹ್ಮದ್ ಖಾನ್‌ನ ಲಕೀರ್– ಫಾರ್ಬಿಡನ್ ಲೈನ್ಸ್   (2004).
2005ರಲ್ಲಿ ಆತ ಅಪ್ರಾಕೃತ ಭಯಾನಕ ಚಿತ್ರ ಕಾಲ್ ಮತ್ತು ಹಾಸ್ಯ ಚಿತ್ರ ಗರಂ ಮಸಾಲ ದಲ್ಲಿ ನಟಿಸಿದರು, ಇದು ಗಲ್ಲಾಪೆಟ್ಟಿಗೆಯಲ್ಲಿ ಉತ್ತಮ ಗಳಿಕೆಯನ್ನು ಪಡೆಯಿತು. ಅನಂತರ ಆತ ವಿಮರ್ಶಾತ್ಮಕವಾಗಿ ಪ್ರಶಂಸೆಯನ್ನು ಗಳಿಸಿದ ವಾಟರ್ ಚಿತ್ರದಲ್ಲಿ ಪ್ರಮುಖ ಪಾತ್ರವಹಿಸಿದರು. ಇದು 1930ರ ಬ್ರಿಟಿಷ್ ಇಂಡಿಯಾದಲ್ಲಿ ಹಿಂದು ವಿಧವೆಯರಿಗೆ ಒದಗಿದ ದುರಂತ ಗತಿಯನ್ನು ಚಿತ್ರಿಸುತ್ತದೆ. ಈ ಚಿತ್ರವನ್ನು ಕೆನಡಾದ ಸ್ವತಂತ್ರ ಚಿತ್ರ-ನಿರ್ಮಾಪಕಿ ದೀಪಾ ಮೆಹ್ತಾ ಬರೆದು ನಿರ್ದೇಶಿಸಿದರು. ಇದು ಅಂತಾರಾಷ್ಟ್ರೀಯವಾಗಿ ಜನಪ್ರಿಯವಾಯಿತು ಮತ್ತು 79ತ್ ಅಕಾಡೆಮಿ ಅವಾರ್ಡ್ಸ್‌ನಲ್ಲಿ 2006ರ ಅತ್ಯುತ್ತಮ ವಿದೇಶಿ ಭಾಷಾ ಚಲನಚಿತ್ರಕ್ಕಾಗಿ ಅಕಾಡೆಮಿ ಪ್ರಶಸ್ತಿಗೆ ನಾಮನಿರ್ದೇಶನಗೊಂಡಿತು.
2006ರ ಬೇಸಿಗೆಯಲ್ಲಿ ಅಬ್ರಾಹಂ ಸಲ್ಮಾನ್ ಖಾನ್, ಜಾಯೆದ್ ಖಾನ್, ಕರೀನಾ ಕಪೂರ್, ಇಶಾ ಡಿಯೋಲ್, ಶಾಹಿದ್ ಕಪೂರ್ ಮತ್ತು ಮಲ್ಲಿಕಾ ಶೆರಾವತ್ ಮೊದಲಾದ ಬಾಲಿವುಡ್ ನಟರೊಂದಿಗೆ "ರಾಕ್‌ಸ್ಟಾರ್ಸ್ ಕನ್ಸರ್ಟ್"‌ನಲ್ಲಿ ಭಾಗವಹಿಸಿದರು. ಅದೇ ವರ್ಷದಲ್ಲಿ ಆತ ಜಿಂದಾ, ಟ್ಯಾಕ್ಸಿ ನಂಬರ್ 9211 , ಬಬೂಲ್  ಮತ್ತು ಕಾಬುಲ್ ಎಕ್ಸ್‌ಪ್ರೆಸ್  ಮೊದಲಾದ ಚಿತ್ರಗಳಲ್ಲಿ ಅಭಿನಯಿಸಿದರು. ಅವುಗಳಲ್ಲಿ ಟ್ಯಾಕ್ಸಿ ನಂಬರ್ 9211 ಮತ್ತು ಕಾಬುಲ್ ಎಕ್ಸ್‌ಪ್ರೆಸ್  ಚಿತ್ರಗಳು ಗಮನಾರ್ಹ ಯಶಸ್ಸು ಕಂಡವು.
ನಿಖಿಲ್ ಅಡ್ವಾಣಿಯ ಬಹು-ನಟರ ಚಿತ್ರ Salaam-e-Ishq: A Tribute to Love ಅಬ್ರಾಹಂನ 2007ರ ಮೊದಲ ಚಿತ್ರವಾಗಿದೆ. ಈ ಚಿತ್ರವು ಭಾರತೀಯ ಗಲ್ಲಾಪೆಟ್ಟಿಗೆಯಲ್ಲಿ ಯಶಸ್ಸು ಗಳಿಸಲು ವಿಫಲವಾಯಿತು. ಆದರೂ ವಿದೇಶಿ ಮಾರುಕಟ್ಟೆಯಲ್ಲಿ ಉತ್ತಮ ಪ್ರದರ್ಶನ ಕಂಡಿತು. 2007ರ ಆತನ ಕೊನೆಯ ಎರಡು ಚಿತ್ರಗಳೆಂದರೆ - ಒಂದು ಭಯಾನಕ ಚಿತ್ರ ನೊ ಸ್ಮೋಕಿಂಗ್ ಮತ್ತು ಇನ್ನೊಂದು ಕ್ರೀಡಾ ಚಿತ್ರ ಧನ್ ಧನಾ ಧನ್ ಗೋಲ್.
2008ರಲ್ಲಿ ಅಬ್ರಾಹಂ ದೋಸ್ತಾನ ಚಿತ್ರದಲ್ಲಿ ಅಭಿಷೇಕ್ ಬಚ್ಚನ್ ಮತ್ತು ಪ್ರಿಯಾಂಕ ಚೋಪ್ರ ಒಂದಿಗೆ ನಟಿಸಿದರು, ಇದು ಆ ವರ್ಷದ ಆತನ ಏಕೈಕ ಚಿತ್ರ. ಕರಣ್ ಜೋಹಾರ್ ನಿರ್ದೇಶಿಸಿದ ಈ ಚಿತ್ರ ಗಲ್ಲಾಪೆಟ್ಟಿಗೆಯಲ್ಲಿ ಉತ್ತಮ ಯಶಸ್ಸು ಗಳಿಸಿತು.
2009ರ ಆತನ ಮೊದಲನೇ ಚಿತ್ರ ಯಶ್ ರಾಜ್ ಫಿಲ್ಮ್ಸ್ ನಿರ್ಮಾಣದ ಮತ್ತೊಂದು ಬಹುನಿರೀಕ್ಷಿತ ನ್ಯೂಯಾರ್ಕ್. ಈ ಚಿತ್ರವು ವಿಮರ್ಶಾತ್ಮಕವಾಗಿ ಮತ್ತು ವಾಣಿಜ್ಯವಾಗಿ ಬಹು ಜನಪ್ರಿಯವಾಯಿತು. ಇದು ಮೂವರು ಪ್ರಾಣ ಸ್ನೇಹಿತರ ನ್ಯೂಯಾರ್ಕ್ ನಗರದ ಸೆಪ್ಟೆಂಬರ್ 11ರ ದಾಳಿಯ ನಂತರದ ಜೀವನ ಕಥೆಯನ್ನು ಒಳಗೊಂಡಿದೆ.
ಆತ JA ಕ್ಲೋತ್ಸ್ ಬ್ರ್ಯಾಂಡ್‌ನ ಒಂದು ಫ್ಯಾಷನ್ ಸಂಸ್ಥೆಯನ್ನು ಹೊಂದಿದ್ದಾರೆ, ಇದು ಮೂಲಭೂತವಾಗಿ ಆತನ ಅಚ್ಚುಮೆಚ್ಚಿನ ಜೀನ್ಸ್ ಬಟ್ಟೆಯನ್ನು ಒಳಗೊಂಡಿದೆ.
ವೈಯಕ್ತಿಕ ಜೀವನ
ಅಬ್ರಾಹಂ 2002ರಿಂದ ನಟಿ ಬಿಪಾಶ ಬಸು ಜತೆಗೆ ಡೇಟಿಂಗ್ ಮಾಡುತ್ತಿದ್ದಾರೆ. ಈ ಜೋಡಿಯನ್ನು ಹೆಚ್ಚಾಗಿ ಭಾರತದಲ್ಲಿನ ಸೂಪರ್ ಜೋಡಿ ಎಂದು ಹೇಳಲಾಗುತ್ತದೆ.
ಸಾಮಾಜಿಕ ಹೋರಾಟ
ಅಬ್ರಾಹಂ ಸಾಮಾಜಿಕ ಹೋರಾಟ ಮತ್ತು ಪ್ರಚೋದನಾ ಕಾರ್ಯಗಳಲ್ಲಿ ತನ್ನನ್ನು ತಾನು ತೊಡಗಿಸಿಕೊಳ್ಳುತ್ತಾರೆ ಹಾಗೂ ಇಂತಹ ಮಾನವೀಯ ಕೆಲಸಗಳಲ್ಲಿ ಯವಜನರಿಗೂ ಕೈಜೋಡಿಸುವಂತೆ ಹೇಳುತ್ತಾರೆ. ಈ ಕೆಲಸದ ಬಗ್ಗೆ ಕೇಳಿದಾಗ, ಆತ ಹೀಗೆಂದು ಹೇಳಿದರು:"I work for social causes that I address. I love animals and I work for PETA. I have my own brigade called John's brigade for Habitat for Humanity, Habitat For Humanity is a Jimmy Carter foundation project.".
ಆತ ಮುಂಬಯಿನ ಲೀಲಾವತಿ ಹಾಸ್ಪಿಟಲ್ ಆಂಡ್ ರಿಸರ್ಚ್ ಸೆಂಟರ್‌ ಒಂದಿಗೂ ಸಂಬಂಧ ಹೊಂದಿದ್ದಾರೆ, ಆ ಆಸ್ಪತ್ರೆಗೆ ಆತ ಹತ್ತು ಲಕ್ಷಗಳ ಚೆಕ್ಅನ್ನು ದಾನವಾಗಿ ನೀಡಿದರು.
2009ರ ಜನವರಿಯಲ್ಲಿ ಅಬ್ರಾಹಂ ಮುಂಬಯಿಯ ಮ್ಯಾರಾಥಾನ್‌ನಲ್ಲಿ ಯುನೈಟೆಡ್ ವೇಗೆ ಪ್ರಯೋಜನಕಾರಿಯಾದ ವಾರ್ಷಿಕ ಸಮಾರಂಭದಲ್ಲಿ ಭಾರತೀಯ ಹೆಸರಾಂತ ವ್ಯಕ್ತಿಗಳ ಗುಂಪಿನ ಮುಂದಾಳತ್ವವಹಿಸಿದರು.
ಪಾಸಿಟ್ರಾನ್‌ ಎಮಿಷನ್‌ ಛೇದಚಿತ್ರ
ಪಾಸಿಟ್ರಾನ್‌ ಎಮಿಷನ್‌ ಛೇದಚಿತ್ರ (Positron emission tomography) (ಪಿಇಟಿ ) ಎನ್ನುವುದು ಅಣುವೈದ್ಯದಲ್ಲಿ ತ್ರೀಡಿ ಚಿತ್ರಗಳ ಅಥವಾ ದೇಹದ ಕಾರ್ಯಪ್ರಕ್ರಿಯೆಗಳ ಛಾಯಾ-ಚಿತ್ರಣ ತಂತ್ರ. ಈ ವ್ಯವಸ್ಥೆಯು ಪಾಸಿಟ್ರಾನ್-ಹೊರಸೂಸುವ ವಿಕಿರಣಶೀಲ ನ್ಯೂಕ್ಲೈಡ್ಗಳು (ಪಥದರ್ಶಕ ಕ್ಷಿಪಣಿ) ಪರೋಕ್ಷವಾಗಿ ಹೊರಸೂಸುವ ಗಾಮಾ ಕಿರಣಗಳನ್ನು ಪತ್ತೆ ಹಚ್ಚುತ್ತವೆ, ಈ ಕಿರಣಗಳನ್ನು ಜೈವಿಕವಾಗಿ ಸಕ್ರಿಯವಾಗಿರುವ ಅಣುವಿನ ಮೇಲೆ ಬೀಳಿಸುವ ಮೂಲಕ ದೇಹದ ಒಳಹೋಗಿಸಲಾಗುತ್ತದೆ. ಆನಂತರ, ದೇಹದ ಒಳಗಿನ ಪಥದರ್ಶಕ ಅನ್ವೇಶಕದ ಸಾರದ ಚಿತ್ರಗಳನ್ನು ತ್ರೀಡಿ ಅಥವಾ ಫೋರ್‌ಡಿ ದೇಶದಲ್ಲಿ (ಇಲ್ಲಿ ’ಕಾಲ’ ನಾಲ್ಕನೇ ಆಯಾಮವಾಗುತ್ತದೆ), ಕಂಪ್ಯೂಟರ್‌ ವಿಶ್ಲೇಷಣೆಯ ಮೂಲಕ ಪುನಾರಚಿಸಲಾಗುತ್ತದೆ. ಆಧುನಿಕ ಸ್ಕ್ಯಾನರ್‌ಗಳಲ್ಲಿ, ಒಂದೇ ಸಮಯದಲ್ಲಿ ಒಂದೇ ಯಂತ್ರದಲ್ಲಿ ಸಿಟಿ ಎಕ್ಸ್‌-ರೇ ಸ್ಕ್ಯಾನ್‌ಅನ್ನೂ ಮಾಡುವ ಮೂಲಕ ಈ ಪುನಾರಚನೆಯನ್ನು ಮಾಡಲಾಗುತ್ತದೆ.
ಪಿಇಟಿಗೆ ಆಯ್ಕೆ ಮಾಡಿಕೊಂಡ ಜೈವಿಕ ಸಕ್ರಿಯ ಅಣುವು ಎಫ್‌ಡಿಜಿ (ಪಿಷ್ಟಕ್ಕೆ ಸಮಾನವಾದ ವಸ್ತು) ಆಗಿದ್ದರೆ, ಟ್ರೇಸರ್‌ ಚಿತ್ರಿಸಿದ ಸಾರಗಳು ಅಂಗಾಂಶ ಮೆಟಾಬೊಲಿಕ್ ಕ್ರಿಯೆಯನ್ನು ಪ್ರಾದೇಶಿಕ ಪಿಷ್ಟ ಗ್ರಹಿಕೆಯ ಲೆಕ್ಕದಲ್ಲಿ ಕೊಡುತ್ತವೆ. ಈ ಟ್ರೇಸರ್‌ಅನ್ನು ಬಳಸಿಕೊಳ್ಳುವುದರಿಂದ ಅತ್ಯಂತ ಸಾಮಾನ್ಯ ರೀತಿಯ ಪಿಇಟಿ ಸ್ಕ್ಯಾನ್‌ ಮಾಡಬಹುದಾದರೂ, ಇತರ ಅನೇಕ ರೀತಿಯ ಅಂಗಾಂಶ ಸಾರಗಳ ಚಿತ್ರಗಳನ್ನು ತೆಗೆಯುವುದಕ್ಕಾಗಿ ಪಿಇಟಿಯಲ್ಲಿ ಇತರ ಟ್ರೇಸರ್‌ ಅಣುಗಳನ್ನೂ ಬಳಸಲಾಗುತ್ತದೆ.
ಶಸ್ತ್ರಚಿಕಿತ್ಸೆ
ರೇಡಿಯೋಐಸೋಟೋಪ್‌ ಪಾಸಿಟ್ರಾನ್‌ ಹೊರಸೂಸುವಿಕೆಗೆ ಒಳಪಟ್ಟು ಕೊಳೆಯುತ್ತಿದ್ದಂತೆ (ಇದನ್ನು ಧನಾತ್ಮಕ ಬೀಟಾ ಕೊಳೆಯುವಿಕೆ ಎಂತಲೂ ಕರೆಯುತ್ತಾರೆ), ಪಾಸಿಟ್ರಾನ್ಅನ್ನು ಹೊರಸೂಸುತ್ತದೆ, ಇದು ವಿದ್ಯುತ್ಕಣದ ವೈರುಧ್ಯ ಬದಲಾವಣೆಯನ್ನು ಹೊಂದಿರುವ ವಿರುದ್ಧ ಘಟಕ. ಕೆಲವು ಮಿಲಿಮೀಟರ್‌ಗಳಷ್ಟು ಮುಂದೆ ಸಾಗಿಸಿದ ಬಳಿಕ ಪಾಸಿಟ್ರಾನ್‌ ಒಂದು ವಿದ್ಯುತ್ಕಣವನ್ನು ಸಂಧಿಸುತ್ತದೆ. ಹೀಗೆ ಸಂಧಿಸಿದಾಗ ಎರಡೂ ಕಣಗಳೂ ಧ್ವಂಸವಾಗುತ್ತವೆ, ಇದರಿಂದ ವಿರುದ್ಧ ದಿಕ್ಕಿನಲ್ಲಿ ಸಾಗುವ ಜೋಡಿ ವಿಧ್ವಂಶಕ (ಗಾಮಾ) ಫೋಟಾನ್‌ಗಳು ಉತ್ಪತ್ತಿಯಾಗುತ್ತವೆ. ಸ್ಕ್ಯಾನಿಂಗ್‌ ಯಂತ್ರದಲ್ಲಿ ಬೆಳಕನ್ನು ಸ್ಫೋಟಿಸುತ್ತ ಸಿಂಟಿಲೇಟರ್‌ಅನ್ನು ತಲುಪಿದಾಗ ಇವುಗಳನ್ನು ಪತ್ತೆಹಚ್ಚಲಾಗುತ್ತದೆ. ಫೋಟೋ ಮಲ್ಟಿಪ್ಲೈಯರ್‌ ಟ್ಯೂಬ್‌ಗಳು ಅಥವಾ ಸಿಲಿಕಾನ್‌ ಅವಲಂಚೆ ಫೋಟೋಡಯೋಡ್‌ಗಳು ಇವುಗಳನ್ನು ಪತ್ತೆ ಹಚ್ಚುತ್ತವೆ. ಸರಿಸುಮಾರು ವಿರುದ್ಧ ದಿಕ್ಕಿನಲ್ಲಿ ಸಾಗುತ್ತಿರುವ ಜೋಡಿ ಫೋಟಾನ್‌ಗಳನ್ನು ಒಟ್ಟಿಗೆ ಅಥವಾ ಕಾಕತಾಳೀಯವಾಗಿ ಪತ್ತೆ ಹಚ್ಚುವುದನ್ನೇ ಈ ತಂತ್ರವು ಅವಲಂಬಿಸಿದೆ (ಅವು ತಮ್ಮ ಕೇಂದ್ರ ಮೊತ್ತ ಚೌಕಟ್ಟು(ಮಾಸ್ ಫ್ರೇಮ್‌ನ ಮಧ್ಯ ಭಾಗ) ನಲ್ಲಿ ಸರಿಯಾಗಿ ವಿರುದ್ಧವಾಗಿರುತ್ತದೆ), ಆದರೆ ಸ್ಕ್ಯಾನರ್‌ಗೆ ಇದನ್ನು ತಿಳಿಯಲು ಯಾವುದೇ ಮಾರ್ಗಗಳಿಲ್ಲ, ಆದ್ದರಿಂದ ಲಘು ಮಾರ್ಗಚ್ಯುತಿ ಸಹಿಷ್ಣುತೆಯನ್ನು ಹೊಂದಿರುತ್ತದೆ). ಸಮಯದ "ಜೋಡಿಗಳಲ್ಲಿ" (ಅಂದರೆ ಕೆಲವೇ ಕೆಲವು ನ್ಯಾನೋಸೆಕೆಂಡುಗಳ ಅಂತರದಲ್ಲಿ) ಬಾರದ ಫೋಟಾನ್‌ಗಳನ್ನು ನಿರ್ಲಕ್ಷಿಸಲಾಗುತ್ತದೆ.
ಪಾಸಿಟ್ರಾನ್‌ ವಿದ್ವಂಶಕ ಘಟನೆಯ ಪ್ರಾದೇಶೀಕರಣ
ವಿದ್ಯುತ್ಕಣ-ಪಾಸಿಟ್ರಾನ್‌ ಕೊಳೆತಗಳಲ್ಲಿನ ಅತಿಮುಖ್ಯ ಭಾಗವು ಎರಡು 511 ಕೆಇವಿ ಗಾಮಾ ಫೋಟಾನ್‌ಗಳನ್ನು, ಬಹುತೇಕ ಪರಸ್ಪರ 180 ಡಿಗ್ರಿಗಳಲ್ಲಿ ಹೊರಸೂಸುತ್ತದೆ; ಆದ್ದರಿಂದ, ಒಂದು ಏಕಾಭಿಮುಖ ಸರಳ ರೇಖೆಗೆ ಅನುಗುಣವಾಗಿ ಅದರ ಮೂಲಗಳನ್ನು ಪ್ರಾದೇಶೀಕರಿಸುವುದು ಸಾಧ್ಯವಾಗುತ್ತದೆ (ಇದನ್ನು ಪ್ರತಿವರ್ತನೆ ರೇಖೆ ಅಥವಾ ಎಲ್‌ಓಆರ್‌ (LOR)  ಎಂದೂ ಕರೆಯುತ್ತಾರೆ). ಹೊರಸೂಸಿದ ಫೋಟಾನ್‌ಗಳು ಸರಿಯಾಗಿ 180 ಡಿಗ್ರಿ ಅಂತರದಲ್ಲಿಯೇ ಇಲ್ಲದಿರುವುದರಿಂದ, ರೂಢಿಯಲ್ಲಿ, ಎಲ್‌ಓಆರ್‌ ಒಂದು ನಿರ್ದಿಷ್ಟ ಅಗಲವನ್ನು ಹೊಂದಿರುತ್ತದೆ. ಪತ್ತೆಕಾರಗಳ ತೀರ್ಮಾನ-ಸಮಯ 10 ನ್ಯಾನೋಸೆಂಕೆಂಡ್‌ಗಳಿಗೆ ಬದಲಾಗಿ 500 ಪಿಕೋಸೆಕೆಂಡ್‌ಗಳಿಗಿಂತ ಕಡಿಮೆಯಿದ್ದರೆ, ಆ ಘಟನೆಯನ್ನು ಕಾರ್ಡ್‌ನ ಒಂದು ಭಾಗಕ್ಕೆ ಪ್ರಾದೇಶೀಕರಿಸುವುದು ಸಾಧ್ಯವಾಗುತ್ತದೆ, ಇದರ ಅಳತೆಯನ್ನು ಪತ್ತೆಕಾರದ ತೀರ್ಮಾನ-ಸಮಯವು ನಿರ್ಧರಿಸುತ್ತದೆ. ತೀರ್ಮಾನ ಸಮಯದಲ್ಲಿ ಸುಧಾರಣೆಯಾದಂತೆಲ್ಲ, ಚಿತ್ರದ ಶಬ್ದಕ್ಕೆ-ಸಂಜ್ಞೆ ಅನುಪಾತವು ಸುಧಾರಿಸುತ್ತ ಹೋಗುತ್ತದೆ, ಇದರಿಂದ ಕಡಿಮೆ ಪ್ರಯತ್ನದಲ್ಲಿ ಅದೇ ಗುಣಮಟ್ಟದ ಚಿತ್ರವನ್ನು ಚಿತ್ರವನ್ನು ತೆಗೆಯುವುದು ಸಾಧ್ಯವಾಗುತ್ತದೆ. ಈ ತಂತ್ರಜ್ಞಾನವು ಇನ್ನೂ ಹೆಚ್ಚು ಪ್ರಚಲಿತವಾಗಿಲ್ಲ, ಆದರೆ ಕೆಲವು ಹೊಸ ಮಷೀನ್‌ಗಳಲ್ಲಿ ಲಭ್ಯವಿದೆ.
ಕಾಕತಾಳೀಯ ಅಂಕಿಅಂಶಗಳನ್ನು ಬಳಸಿಕೊಂಡು ಚಿತ್ರದ ಪುನಾ‌ರಚನೆ
ಸಾಮಾನ್ಯವಾಗಿ, ಸಿಟಿ(CT-ಕಂಪ್ಯೂಟೆಡ್ ಟೊಮೊಗ್ರಫಿ)ಗಿಂತ ಪಿಇಟಿಯಲ್ಲಿ ಸಂಗ್ರಹಿಸಿದ ಡೇಟಾ ಕೀಳುಮಟ್ಟದ್ದಾದರೂ ಕಂಪ್ಯೂಟೆಡ್ ಟೊಮೋಗ್ರಫಿ ಪುನಾರಚನೆ ಮತ್ತು ಸಿಂಗಲ್ ಫೋಟಾನ್ ಎಮಿಷನ್ ಕಂಪ್ಯೂಟೆಡ್ ಟೊಮೊಗ್ರಫಿ (ಎಸ್‌ಪಿಇಸಿಟಿ) ಡೇಟಾ ತಂತ್ರಗಳನ್ನು ಬಹುತೇಕ ಹೋಲುವ ತಂತ್ರಗಳನ್ನು ಬಳಸಿಕೊಳ್ಳಲಾಗುವುದು, ಆದ್ದರಿಂದ ಪುನಾರಚನೆ ತಂತ್ರಗಳು ಬಹಳ ಕಷ್ಟವಾದವು (ಪಿಇಟಿಯ ಚಿತ್ರ ಪುನಾರಚನೆಯನ್ನು ನೋಡಿ).
ಸಹಸ್ರಾರು ಕಾಕತಾಳೀಯ ಘಟನೆಗಳಿಂದ ಸಂಗ್ರಹಿಸಿದ ಅಂಕಿಅಂಶಗಳನ್ನು ಬಳಸಿಕೊಂಡು, ಅನೇಕ ತಂತ್ರಗಳ ಸಹಾಯದಿಂದ, ಹಲವು ಎಲ್‌ಓಆರ್‌ಗಳ ಮೂಲಕ ಪ್ರತಿಯೊಂದು ಅಂಗಾಂಶ ಕಟ್ಟಿನ ಒಟ್ಟು ಚಟುವಟಿಕೆಗಳ ಸಮಕಾಲಿಕವಾದ ಸಮೀಕರಣಗಳ ಒಂದು ಸೆಟ್‌ಅನ್ನು ಪರಿಹರಿಸಬಹುದು, ಹಾಗಾಗಿ ಅಂಗಾಂಶ ಕಟ್ಟುಗಳ ಅಥವಾ ತುಂಡುಗಳ ನೆಲೆಯನ್ನು ಕಂಡುಹಿಡಿಯುವ ಫಂಕ್ಷನ್‌ಗಳಾಗಿ ರೇಡಿಯೋಚಟುವಟಿಕೆಗಳ ಒಂದು (ವೋಕ್ಸೆಲ್‌ಗಳು ಎಂದೂ ಕರೆಯಲಾಗುತ್ತದೆ), ನಕ್ಷೆಯನ್ನು ನಿರ್ಮಿಸಬಹುದು ಮತ್ತು ಕಟ್ಟಬಹುದು. ಹಾಗೆ ತಯಾರಿಸಿದ ನಕ್ಷೆಯು ಅಣು-ಶೋಧಕಗಳು ಏಕಾಗ್ರವಾಗಿರುವ ಅಂಗಾಂಶವನ್ನು ತೋರಿಸುತ್ತದೆ. ರೋಗಿಯ ರೋಗನಿದಾನ ಮತ್ತು ಚಿಕಿತ್ಸಾ ಯೋಜನೆಗಾಗಿ ಅಣು ಚಿಕಿತ್ಸಾ ವೈದ್ಯರು ಅಥವಾ ರೇಡಿಯಾಲಜಿಸ್ಟರು ಇವುಗಳನ್ನು ವ್ಯಾಖ್ಯಾನ ಮಾಡುತ್ತಾರೆ.
ಪಿಇಟಿಯೊಂದಿಗೆ ಸಿಟಿ ಮತ್ತು ಎಂ‌ಆರ್‌ಐ ತಂತ್ರಗಳು‌
ಸಿಟಿ ಅಥವಾ ಅಯಸ್ಕಾಂತೀಯ ಅನುರಣನ ಚಿತ್ರಣದ (MRI) ಜೊತೆಗೆ ಪಿಇಟಿ ಸ್ಕ್ಯಾನ್‌ಗಳು ಹೆಚ್ಚಾಗಿ ಕೇಳಿಬರುತ್ತಿವೆ, ಈ ಜೋಡಿಯು ("ಸಹ-ದಾಖಲೀಕರಣ") ಅಂಗರಚನಾ ಮತ್ತು ಜೀವರಾಸಾಯನಿಕ ಎರಡೂ ಮಾಹಿತಿಗಳನ್ನು ಕೊಡುತ್ತವೆ (ಅಂದರೆ, ಸಂರಚನೆ ಎಂಥದ್ದು ಮತ್ತು ಜೀವರಾಸಾಯನಿಕವಾಗಿ (ಜೀವರಾಸಾಯನಿಕ) ಅದು ಏನು ಮಾಡುತ್ತಿದೆ ಎಂಬುದು). ಪಿಇಟಿ ಚಿತ್ರಣವು ಸಿಟಿ ಮುಂತಾದ ಅಂಗರಚನಾ ಚಿತ್ರಣದೊಂದಿಗೆ ಸೇರಿದಾಗ ಅತ್ಯಂತ ಪ್ರಯೋಜನಕಾರಿ. ಸಂಯೋಜಿತ ಅತ್ಯಾಧುನಿಕ ಮಲ್ಟಿ-ಡಿಟೆಕ್ಟರ್-ರೋ ಸಿಟಿ ಸ್ಕ್ಯಾನರ್‌ಗಳನ್ನೊಳಗೊಂಡ ಆಧುನಿಕ ಪಿಇಟಿ ಸ್ಕ್ಯಾನರ್‌ಗಳು ಈಗ ಲಭ್ಯವಿದೆ. ಒಂದೇ ಅವಧಿಯಲ್ಲಿ, ರೋಗಿಯ ಭಂಗಿಯನ್ನು ಬದಲಾಯಿಸದೆ ಎರಡೂ ಸ್ಕ್ಯಾನ್‌ಗಳನ್ನು ಒಂದರ ಹಿಂದೆ ಒಂದರಂತೆ ಮಾಡುವುದು ಸಾಧ್ಯವಾದ್ದರಿಂದ, ಚಿತ್ರಗಳ ಎರಡು ಸೆಟ್‌ಗಳು ಹೆಚ್ಚು ನಿಖರವಾಗಿ ದಾಖಲಾಗುತ್ತವೆ. ಇದರಿಂದ, ಪಿಇಟಿ ಚಿತ್ರಣದಲ್ಲಿ ಕಾಣುವ ವಿಕೃತಿಯನ್ನು, ಸಿಟಿ ಚಿತ್ರಣದ ಅಂಗರಚನೆಗಳೊಂದಿಗೆ ಕರಾರುವಕ್ಕಾಗಿ ಸಹ ಸಂಯೋಜನೆಯನ್ನು ಮಾಡಬಹುದು. ಅಧಿಕ ಅಂಗರಚನಾ ವ್ಯತ್ಯಾಸಗಳನ್ನು ಹೊಂದಿರುವ (ಮೆದುಳಿನ ಹೊರಗೆ ಇದು ಅತಿ ಸಾಮಾನ್ಯ), ಚಲಿಸುವ ಅಂಗಗಳು ಮತ್ತು ರಚನೆಗಳ ಸೂಕ್ಷ್ಮ ಚಿತ್ರಣಗಳನ್ನು ಕೊಡುವುದಕ್ಕೆ ಇದು ಬಹಳ ಸಹಾಯಕ.
ಪಿಇಟಿ-ಎಂಆರ್‌ಐ‌ : ಏಪ್ರಿಲ್‌ 2009ರಲ್ಲಿ ಪ್ರಪಂಚದ ಅತ್ಯಂತ ದೊಡ್ಡ ಪಿಇಟಿ/ಎಂ‌ಆರ್‌ಐ ಸಾಧನವು ಜ್ಯೂಲಿಷ್‌ ಇನ್ಸಿಟ್ಯೂಟ್‍ ಆಫ್‌ ನ್ಯೂರೋಸೈನ್ಸಸ್‌ ಅಂಡ್‌ ಬಯೋಫಿಸಿಕ್ಸ್‌ನಲ್ಲಿ‌ ಕಾರ್ಯನಿರ್ವಹಿಸಲು ಪ್ರಾರಂಭಿಸಿತು: ಅದು ಒಂದು ಪಾಸಿಟ್ರಾನ್‌ ಹೊರಹಾಕುವ ಟೋಮೋಗ್ರಾಫ್‌ಅನ್ನು ಒಳಗೊಂಡ 9.4-ಟೆಸ್ಲಾ ಅಯಸ್ಕಾಂತೀಯ ಅನುರಣನಾ ಟೋಮೋಗ್ರಾಫ್‌ ಆಗಿತ್ತು. ಸದ್ಯ, ಈ ಅತ್ಯಧಿಕ ಅಯಸ್ಕಾಂತೀಯ ಕ್ಷೇತ್ರ ಸಾಮರ್ಥ್ಯಗಳಲ್ಲಿ ಕೇವಲ ತಲೆ ಮತ್ತು ಮೆದುಳಿನ ಚಿತ್ರಗಳನ್ನು ಮಾತ್ರ ತೆಗೆಯಬಹುದು.
ರೇಡಿಯೋನ್ಯೂಕ್ಲೈಡ್‌ಗಳು
ಬಹುತೇಕ ರೇಡಿಯೋ ಐಸೋಟೋಪ್‌ಗಳು ಅಲ್ಪ ಅರ್ಧಾಯುಷ್ಯವನ್ನು ಹೊಂದಿರುವುದರಿಂದ, ಪಿಇಟಿ ಚಿತ್ರಣ ಸೌಲಭ್ಯಕ್ಕೆ ಬಹಳ ಹತ್ತಿರವಾದ ಸೈಕ್ಲೋಟ್ರೋನ್‌ ಮತ್ತು ರೇಡಿಯೋರಾಸಾಯನಶಾಸ್ತ್ರ ಪ್ರಯೋಗಾಲಯಗಳನ್ನು ಬಳಸಿಕೊಂಡು ರೇಡಿಯೋಟ್ರೇಸರ್‌ಗಳನ್ನು ತಯಾರಿಸಬೇಕು. ಫ್ಲೋರೀನ್‌-18ರ ಅರ್ಧಾಯುಷ್ಯವು, ಫ್ಲೋರೀನ್‌-18 ವರ್ಗೀಕೃತ ರೇಡಿಯೋಟ್ರೇಸರ್‌ಗಳನ್ನು ವ್ಯಾವಹಾರಿಕವಾಗಿ ಉತ್ಪಾದಿಸಲು ಅಗತ್ಯವಾದಷ್ಟು ದೀರ್ಘವಾಗಿದೆ ಇದೆ.
ಮಿತಿಗಳು
ಅಲ್ಪಾಯುಷಿ ರೇಡಿಯೋನ್ಯೂಕ್ಲಾಯ್ಡ್‌ಗಳನ್ನು ಬಳಸುವುದರಿಂದ ಪ್ರಯೋಗಕ್ಕೊಳಗಾಗುವ ವ್ಯಕ್ತಿಯ (ಅಥವಾ ಪ್ರಾಣಿಯ) ಮೇಲಾಗುವ ವಿಕಿರಣದ ಪ್ರಮಾಣ ಕಡಿಮೆಯಾಗುತ್ತದೆ ಎಂಬುದು ಅತಿ ಮುಖ್ಯ. ಒಂದು ರೋಗನಿದಾನ ತಂತ್ರ ಎಂಬುದು ಸ್ಥಾಪಿತವಾಗಿರುವ ಜೊತೆಗೇ, ಪಿಇಟಿಯು ಚಿಕಿತ್ಸೆಗೆ ನೀಡುತ್ತಿರುವ ಪ್ರತಿವರ್ತನೆಯನ್ನು, ನಿರ್ದಿಷ್ಟವಾಗಿ, ಕ್ಯಾನ್ಸರ್‌ನ ಚಿಕಿತ್ಸೆಯನ್ನು ಮಾಪನ ಮಾಡುವ ವಿಧಾನವಾಗಿಯೂ ತನ್ನ ಪಾತ್ರವನ್ನು ವಿಸ್ತರಿಸಿಕೊಳ್ಳುತ್ತಿದೆ. ಏಕೆಂದರೆ, ಕ್ಯಾನ್ಸರ್‌ ಚಿಕಿತ್ಸೆಯಲ್ಲಿ ಪರೀಕ್ಷಾ ವಿಕಿರಣದಿಂದಾಗುವ ತೊಂದರೆಗಿಂತ ರೋಗದ ಪ್ರಗತಿಯ ಕುರಿತಾದ ರೋಗಿಯ ಅಜ್ಞಾನದಿಂದಾಗುವ ತೊಂದರೆಯೇ ಹೆಚ್ಚು.
ಪಿಇಟಿಯನ್ನು ವ್ಯಾಪಕವಾಗಿ ಬಳಸಲು ಎದುರಾಗುವ ತೊಂದರೆಯೆಂದರೆ, ಅಲ್ಪಾಯುಷಿ ರೇಡಿಯೋನ್ಯೂಕ್ಲಾಯ್ಡ್ಗಳನ್ನು ಉತ್ಪಾದಿಸಲು ಬೇಕಾದ ಸೈಕ್ಲೋಟ್ರಾನ್‌ಗಳ ಅಧಿಕ ವೆಚ್ಚ ಮತ್ತು ರೇಡಿಯೋಫಾರ್ಮಾಕ್ಯೂಟಿಕಲ್‌ಗಳನ್ನು ಉತ್ಪಾದಿಸಲು ಸ್ಥಲದಲ್ಲಿಯೇ ರಾಸಾಯನ ಸಂಶ್ಲೇಷಣಾ ಉಪಕರಣವನ್ನು ಹೊಂದುವ ಅಗತ್ಯತೆ. ಇಂತಹ ವ್ಯವಸ್ಥೆಗಳನ್ನು ನಿರ್ವಹಿಸುವ ಸಾಮರ್ಥ್ಯ ಇರುವುದು ಕೆಲವೇ ಆಸ್ಪತ್ರೆಗಳು ಮತ್ತು ವಿಶ್ವವಿದ್ಯಾನಿಲಯಗಳಿಗೆ. ಬಹುತೇಕ ವೈದ್ಯಕೀಯ ಪಿಇಟಿಯನ್ನು, ಏಕಕಾಲಕ್ಕೆ ಅನೇಕ ನೋಟಗಳನ್ನು ಪೂರೈಸುವ ಹೊರಗಿನ ರೇಡಿಯೋ ಟ್ರೇಸರ್‌ ಪೂರೈಕೆದಾರ ಯಂತ್ರಗಳು ಸಪೋರ್ಟ್‌ ಮಾಡುತ್ತವೆ. ಇದು ವೈದ್ಯಕೀಯ ಪಿಇಟಿಯು ಪ್ರಾಥಮಿಕವಾಗಿ ಫ್ಲೋರೀನ್‌-18 ಮತ್ತು ರುಬಿಡಿಯಂ‌-82 ವರ್ಗೀಕೃತ ಟ್ರೇಸರ್‌ಗಳನ್ನು ಬಳಸುವುದನ್ನು ನಿರ್ಬಂಧಿಸುತ್ತದೆ. ಫ್ಲೋರೀನ್‌-18 110 ನಿಮಿಷಗಳ ಅರ್ಧಾಯುಷ್ಯವನ್ನು ಹೊಂದಿದೆ ಮತ್ತು ಅದನ್ನು ಉಪಯೋಗಿಸುವ ಮೊದಲು ಸಾಕಷ್ಟು ದೂರ ರವಾನಿಸಲೂಬಹುದು. ರುಬಿಡಿಯಂ‌-82ಅನ್ನು ಪೋರ್ಟೆಬಲ್‌ ಜೆನೆರೇಟರ್‌ನಲ್ಲಿ ಸೃಷ್ಟಿಸಬಹುದು. ಇದನ್ನು ಹೃದಯಸ್ನಾಯು ಒಳಹರಿವಿನ ಅಧ್ಯಯನಗಳಿಗೆ ಬಳಸಲಾಗುತ್ತದೆ. ಹಾಗಿದ್ದರೂ, ಇತ್ತೀಚಿನ ವರ್ಷಗಳಲ್ಲಿ ದೂರದ ಆಸ್ಪತ್ರೆಗಳಿಗೆ ಪಿಇಟಿ ಜೊತೆಗೆ ಕೆಲವು ಸಂಯೋಜಿತ ರಕ್ಷಾಕವಚಗಳನ್ನು ಹೊಂದಿರುವ ಆನ್-ಸೈಟ್ ಸೈಕ್ಲೋಟ್ರೋನ್‌ಗಳು ಮತ್ತು ಉಷ್ಣ ಪ್ರಯೋಗಾಲಯಗಳು ಹಾಟ್ ಲ್ಯಾಬ್‌ಗಳೂ ಸೇರುತ್ತವೆ. ದೂರದ ಪಿಇಟಿ ಯಂತ್ರಗಳಿಗೆ ಐಸೋಟೋಪ್‌ಅನ್ನು ರವಾನಿಸುವ ಅಧಿಕ ವೆಚ್ಚಕ್ಕೆ ಪ್ರತಿವರ್ತನೆಯಾಗಿ ಸಿಅಕ್ಲೋಟ್ರೋನ್‌ಗಳು ಕುಗ್ಗುತ್ತವೆ. ಇದರಿಂದ ಭವಿಷ್ಯದಲ್ಲಿ ಸಣ್ಣ ಆನ್-ಸೈಟ್ ಸೈಕ್ಲೋಟ್ರೋನ್‌ಗಳು ಹೆಚ್ಚಾಗುವಂತೆ ತೋರುತ್ತದೆ.
ಫ್ಲೋರೀನ್‌-18ರ ಅರ್ಧಾಯುಷ್ಯವು ಸುಮಾರು ಎರಡು ಗಂಟೆಗಳ ಕಾಲ ಇರುವುದರಿಂದ, ಈ ರೇಡಿಯೋನ್ಯೂಕ್ಲಾಯ್ಡ್‌ಅನ್ನು ಹೊತ್ತ ರೇಡಿಯೋಫಾರ್ಮಾಕ್ಯುಟಿಕಲ್‌ನ ಸಿದ್ಧ ಪ್ರಮಾಣವು ಕೆಲಸದ ದಿನದಲ್ಲಿ ಅನೇಕ ಅರ್ಧಾಯುಷಿ ಕೊಳೆತಕ್ಕೆ ಒಳಪಡುತ್ತದೆ. ಇದರಿಂದ ಆಗಾಗ್ಗೆ ಉಳಿದಿರುವ ಪ್ರಮಾಣದ ಮರುಪರೀಕ್ಷೆ ಮಾಡಬೇಕಾದ (ಒಂದು ಘಟಕದ ಪರಿಮಾಣಕ್ಕೆ ಚಟುವಟಿಕೆಗಳನ್ನು ನಿರ್ಧರಿಸುವುದು) ಮತ್ತು ರೋಗಿಯ ಸಮಯವನ್ನು ನಿಗದಿಪಡಿಸುವಾಗ ಎಚ್ಚರಿಕೆ ವಹಿಸಬೇಕಾದ ಅಗತ್ಯತೆ ಉಂಟಾಗುತ್ತದೆ.
ಚಿತ್ರ ಪುನಾರಚನೆ
ಪಿಇಟಿ ಸ್ಕ್ಯಾನರ್‌ ಸಂಗ್ರಹಿಸುವ ಕಚ್ಚಾ ಡೇಟಾ ಎಂದರೆ ಪತ್ತೆಗಾರ ಯಂತ್ರ ಜೋಡಿಯನ್ನು ಬಳಸಿಕೊಂಡು ಬಹುತೇಕ ಒಟ್ಟೊಟ್ಟಿಗೆ ಕಂಡುಹಿಡಿದ ವಿದ್ವಂಡಕ ಫೊಟೋನ್‌ಗಳ ಪಟ್ಟಿ. ಪ್ರತಿಯೊಂದು ಕಾಕತಾಳೀಯ ಘಟನೆಯೂ, ಪಾಸಿಟ್ರಾನ್‌ ಎಮಿಷನ್‌ ಸಂಭವಿಸುವ, ಎರಡು ಪತ್ತೆಗಾರ ಯಂತ್ರಗಳನ್ನು ಸೇರಿಸುವ ಸ್ಥಳದಲ್ಲಿ ಒಂದು ರೇಖೆಯನ್ನು ಪ್ರತಿನಿಧಿಸುತ್ತದೆ. ಹೆಚ್ಚಿನ ಅವಧಿಯ ರೆಸಲ್ಯೂಶನ್ ಹೊಂದಿರುವ ಆಧುನಿಕ ಯಂತ್ರಗಳು "ಟೈಮ್‌-ಆಫ್‌-ಫ್ಲೈಟ್‌" ಎಂಬ ತಂತ್ರವೊಂದನ್ನು ಬಳಸುತ್ತವೆ ("ಟೈಮ್-ಆಫ್‌-ಫ್ಲೈಟ್" ಎಂದು ಕರೆಯಲಾಗುವ). ಇಲ್ಲಿ ಅವುಗಳು ಎರಡು ಫೋಟಾನ್‌ಗಳನ್ನು ಪತ್ತೆಹಚ್ಚಿದ ಸಮಯಗಳ ನಡುವಿನ ಅಂತರವನ್ನು ಹೆಚ್ಚು ನಿಖರವಾಗಿ ನಿರ್ಧರಿಸುತ್ತವೆಯಾದ್ದರಿಂದ ಮೊದಲು ಹೇಳಿದ ರೇಖೆಯನ್ನು 10 ಸೆಂಮೀಗಳಿಗೆ ಸೀಮಿತಗೊಳಿಸಿಕೊಳ್ಳಬಹುದು.
ಕಾಕತಾಳೀಯ ಘಟನೆಗಳನ್ನು ಪ್ರೊಜೆಕ್ಷನ್‌ ಚಿತ್ರಗಳು ಎಂದು ವರ್ಗೀಕರಿಸಬಹುದು. ಇವುಗಳನ್ನು ಸೈನೋಗ್ರಾಮ್‌ಗಳೆಂದು ಕರೆಯಲಾಗುತ್ತದೆ. ಸೈನೋಗ್ರಾಮ್‌ಗಳನ್ನು ಪ್ರತಿಯೊಂದು ದೃಷ್ಟಿಕೋನ ಮತ್ತು ಓರೆಯ ಆಧಾರದ ಮೇಲೆ ವಿಂಗಡಿಸಬಹುದು, ’ಓರೆ’ ಎನ್ನುವುದು ತ್ರೀಡಿ ಚಿತ್ರಗಳ ವಿಷಯದಲ್ಲಿ. ಸೈನೋಗ್ರಾಮ್‌ ಚಿತ್ರಗಳು ಮತ್ತು ಕಂಪ್ಯೂಟೆಡ್‌ ಟೋಮೋಗ್ರಫಿ ಸ್ಕ್ಯಾನರ್‌ಗಳ ಸಹಾಯದಿಂದ ತೆಗೆದ ಚಿತ್ರಗಳಿಗೆ ಹೋಲಿಕೆಯಿರುತ್ತವೆ. ಆದ್ದರಿಂದ ಅವುಗಳನ್ನು ಒಂದೇ ರೀತಿಯಲ್ಲಿ ಪುನಾರಚಿಸಬಹುದು. ಆದರೆ, ಟ್ರಾನ್ಸ್‌ಮಿಷನ್‌ ಟೋಮೋಗ್ರಫಿಯಿಂದ ದೊರಕುವ ಡೇಟಾಕ್ಕಿಂತ ಇದು ಬಹಳ ಕೀಳುಮಟ್ಟದ್ದಾಗಿರುತ್ತದೆ. ಒಂದು ಸಾಮಾನ್ಯ ಪಿಇಟಿ ಡೇಟಾ ಸೆಟ್‌ ಸಂಪೂರ್ಣ ಚಿತ್ರಕ್ಕೆ ಮಿಲಿಯನ್‌ಗಟ್ಟಲೆ ಎಣಿಕೆಗಳನ್ನು ಹೊಂದಿರುತ್ತವೆ, ಆದರೆ ಸಿಟಿ ಸ್ಕ್ಯಾನ್‌ ಕೆಲವು ಬಿಲಿಯನ್‌ ಎಣಿಕೆಗಳನ್ನು ತಲುಪುತ್ತವೆ. ಮೂಲಭೂತವಾಗಿ, ಪಿಟಿ ಡೇಟಾ ಸಿಟಿ ಡೇಟಾಕ್ಕಿಂತ ಹೆಚ್ಚು ಚೆದುರಿದ ಮತ್ತು ಯಾದೃಚ್ಛಿಕ ಘಟನೆಗಳಿಗೆ ತುತ್ತಾಗುತ್ತವೆ.
ಪ್ರಾಯೋಗಿಕವಾಗಿ, ಕೆಲಮಟ್ಟಿಗೆ ಡೇಟಾವನ್ನು ಪೂರ್ವ-ಸಂಸ್ಕರಣಕ್ಕೆ ಒಳಪಡಿಸಲಾಗುತ್ತದೆ - ಯಾದೃಚ್ಛಿಕ ಕಾಕತಾಳೀಯ ಘಟನೆಗಳನ್ನು ಸರಿಪಡಿಸುವುದು, ಚದುರಿದ ಫೋಟಾನ್‌ಗಳನ್ನು ಅಂದಾಜು ಮಾಡುವುದು ಮತ್ತು ಕಳೆಯುವುದು, ಪತ್ತೆಗಾರಯಂತ್ರದ ನಿಷ್ಕ್ರಿಯ-ಸಮಯವನ್ನು ಸರಿಪಡಿಸುವುದು (ಫೋಟಾನ್‌ಅನ್ನು ಪತ್ತೆಹಚ್ಚಿಯಾದ ಮೇಲೆ, ಡಿಟೆಕ್ಟಾರ್‌ ಮತ್ತೆ "ತಣ್ಣಾಗಾಗಬೇಕು") ಮತ್ತು ಪತ್ತೆಗಾರಯಂತ್ರದ -ಸೂಕ್ಷ್ಮಗ್ರಾಹಕತೆಯನ್ನು ಸರಿಪಡಿಸುವುದು (ಪತ್ತೆಗಾರಯಂತ್ರದ ನಿಜ ಸೂಕ್ಷ್ಮಗ್ರಾಹಕತೆ ಮತ್ತು ಘಟನೆಯ ಕೋನದಿಂದ ಸೂಕ್ಷ್ಮಗ್ರಾಹಕತೆಯಲ್ಲಿ ಉಂಟಾಗುವ ಬದಲಾವಣೆಗಳು).
ಪ್ರೊಜೆಕ್ಷನ್‌ಗಳಿಂದ ಚಿತ್ರಗಳನ್ನು ಪುನಾರಚಿಸಲು ಫಿಲ್ಟರ್ಡ್‌ ಬ್ಯಾಕ್‌ ಪ್ರೊಜೆಕ್ಷನ್‌ಅನ್ನು ಸಾಮಾನ್ಯವಾಗಿ ಬಳಸಲಾಗುತ್ತದೆ. ಈ ಕ್ರಮಾವಳಿಯ ಪ್ರಯೋಜನವೆಂದರೆ ಕಡಿಮೆ ಗಣಕ ಸಂಪನ್ಮೂಲಗಳ ಅಗತ್ಯತೆಯನ್ನು ಹೊಂದಿದ್ದು ಸರಳವಾಗಿರುವುದು. ಆದಾಗ್ಯೂ, ಕಚ್ಚಾ ಡೇಟಾದಲ್ಲಿರುವ ಸಿಡಿ ಶಬ್ದವು ಪುನಾರಚಿಸಿದ ಚಿತ್ರಗಳಲ್ಲಿ ಎದ್ದುಕಾಣುತ್ತವೆ ಮತ್ತು ಟ್ರೇಸರ್‌ ಅತಿಯಾಗಿ ಗ್ರಹಿಸಿದ ಭಾಗಗಳು ಚಿತ್ರದ ಮೇಲೆ ಪಟ್ಟಿಗಳನ್ನು ಮೂಡಿಸುತ್ತವೆ.
ಪುನರಾವರ್ತಿತ ನಿರೀಕ್ಷೆ-ಗರಿಷ್ಠೀಕರಣ ಕ್ರಮಾವಳಿಗಳು ಈಗ ಚಿತ್ರ ಪುನಾರಚನೆಗೆ ಹಲವರು ಆರಿಸಿಕೊಳ್ಳುವ ವಿಧಾನ. ಇದರ ಪ್ರಯೋಜನವೇನೆಂದರೆ ಉತ್ತಮವಾದ ಶಬ್ದ-ಗ್ರಹಿಕೆ ಮತ್ತು ಎಫ್‌ಬಿಪಿಯಲ್ಲಿ ಸಾಮಾನ್ಯವಾದ ಪಟ್ಟೆಗಳನ್ನು ತಡೆಯುವುದು. ಆದರೆ ಇದರ ಒಮ್ದು ಹಿನ್ನಡೆಯೆಂದರೆ ಅಧಿಕ ಗಣಕ ಸಂಪನ್ಮೂಲಗಳು ಬೇಕಾಗುವುದು.
ಕೃಶಗೊಳ್ಳುವಿಕೆಯ ಸರಿಪಡಿಸುವಿಕೆ : ವಿವಿಧ ಎಲ್‌ಓ‍ಆರ್‌ಗಳು ಅಂಗಾಂಶಗಳ ವಿವಿಧ ದಪ್ಪ ಸ್ವಭಾವಗಳ ಮೂಲಕ ಪ್ರವಹಿಸಬೇಕಾಗುವುದರಿಂದ ಫೋಟಾನ್‌ಗಳನ್ನು ಬೇರೆ ಬೇರೆಯಾಗಿ ಕೃಶಗೊಳ್ಳುವಂತೆ ಮಾಡಲಾಗುತ್ತದೆ. ಇದರ ಪರಿಣಾಮವೆಂದರೆ ದೇಹದ ಒಳಗಿರುವ ರಚನೆಗಳನ್ನು ಟ್ರೇಸರ್‌ ಸರಿಯಾಗಿ ಗ್ರಹಿಸಿಲ್ಲವೆಂದು ಪರಿಗಣಿಸಿ ಪುನಾರಚಿಸುವುದು. ಸಮಕಾಲೀನ ಸ್ಕ್ಯಾನರ್‌ಗಳು ಸಂಯೋಜಿತ ಎಕ್ಸ್‌-ರೇ ಸಿಟಿ ಉಪಕರಣಗಳನ್ನು ಬಳಸಿ ಕೃಶಗೊಳ್ಳುವಿಕೆಯನ್ನು ಅಂದಾಜು ಮಾಡುತ್ತದೆ, ಆದರೆ ಮುಂಚಿನ ಉಪಕರಣವು ಗಾಮಾ ರೇ ಮೂಲವನ್ನು ಮತ್ತು ಪಿಇಟಿ ಪತ್ತೆಗಾರಯಂತ್ರಗಳನ್ನು ಬಳಸಿಕೊಂಡು ಸಿಟಿಯ ಕಚ್ಚಾ (ಒರಟು) ರೂಪವನ್ನು ಕೊಡುತ್ತಿತ್ತು (ಪಾಸಿಟ್ರಾನ್‌ ಹೊರಸೂಸುವ).
ಕೃಶಗೊಳ್ಳುವಿಕೆಯ-ಸರಿಪಡಿಸಿದ ಚಿತ್ರಗಳು ಸಾಮಾನ್ಯವಾಗಿ ವಿಶ್ವಸನೀಯ ಚಿತ್ರನಗಳಾದರೂ, ಸರಿಪಡಿಸುವ ರೀತಿಯೇ ಕೆಲವು ಪ್ರಮುಖ ಉಪಕರಣಗಳ ಪ್ರಭಾವಕ್ಕೀಡಾಗುವ ಸಾಧ್ಯತೆ ಇರುತ್ತದೆ. ಪರಿಣಾಮವಾಗಿ, ಯಾವಾಗಲೂ ಸರಿಪಡಿಸಿದ ಚಿತ್ರಗಳು ಮತ್ತು ಸರಿಪಡಿಸದ ಚಿತ್ರಗಳು ಎರಡನ್ನೂ ಪುನಾರಚಿಸಿ ಒಟ್ಟಿಗೇ ಅಧ್ಯನ ಮಾಡಲಾಗುತ್ತದೆ.
ಸ್ಕ್ಯಾನರ್‌ನಿಂದ ಡೇಟಾಅನ್ನು ಪುನಾರಚಿಸಲು ಎರಡು ವಿಧಗಳಿವೆ: 1) ಪತ್ತೆಗಾರ ಯಂತ್ರಗಳ ಪ್ರತಿಯೊಂದು ಸುತ್ತನ್ನು ಒಂದೊಂದು ಘಟಕ ಎಂದು ಪರಿಗಣಿಸುವುದು, ಇದರಿಂದ ಒಂದು ಸುತ್ತಿನ ಒಳಗೇ ಸಂಭವಿಸುವ ಕಾಕತಾಳೀಯ ಘಟನೆಗಳನ್ನು ಪತ್ತೆಹಚ್ಚಬಹುದು, ನಂತರ ಪ್ರತಿಯೊಂದು ಸುತ್ತಿನ ಚಿತ್ರಗಳನ್ನು ಪ್ರತ್ಯೇಕವಾಗಿ ಪುನಾರಚಿಸಬಹುದು (ಟೂಡಿ ಪುನಾರಚನೆ), ಅಥವಾ 2) ಸುತ್ತುಗಳ ನಡುವೆ ಮತ್ತು ಸುತ್ತುಗಳ ಒಳಗೆ ಸಂಭವಿಸುವ ಎಲ್ಲ ಕಾಕತಾಳೀಯ ಘಟನೆಗಳನ್ನು ಪತ್ತೆಹಚ್ಚುವುದು, ನಂತರ ಪೂರ್ಣ ಸಂಪುಟವನ್ನು ಒಟ್ಟಿಗೆ ಪುನಾರಚಿಸುವುದು(ತ್ರೀಡಿ).
ತ್ರೀಡಿ ತಂತ್ರಗಳು ಉತ್ತಮ ಸೂಕ್ಷ್ಮಗ್ರಾಹಕತೆಯನ್ನು ಹೊಂದಿರುತ್ತವೆ (ಏಕೆಂದರೆ ಅಧಿಕ ಕಾಕತಾಳೀಯ ಘಟನೆಗಳನ್ನು ಪತ್ತೆ ಹಚ್ಚಿ ಬಳಸಲಾಗುತ್ತದೆ). ಇದರಿಂದ ಶಬ್ದ ಕಡಿಮೆಯಾಗುತ್ತದೆ, ಆದರೆ ಚದುರಿದ ಮತ್ತು ಯಾದೃಚ್ಛಿಕ ಕಾಕತಾಳೀಯ ಘಟನೆಗಳಿಗೆ ಸೂಕ್ಷ್ಮಗ್ರಾಹಿಯಾಗಿರುತ್ತದೆ, ಹಾಗೆಯೇ ಅಧಿಕ ಗಣಕ ಸಂಪನ್ಮೂಲಗಳ ಅಗತ್ಯತೆಯನ್ನೂ ಹೊಂದಿದೆ. ಉಪ-ನ್ಯಾನೋಸೆಕೆಂಡ್‌ ಸಮಯಾಧಾರಿತ ರೆಸಲ್ಯೂಶನ್ ಪತ್ತೆಗಾರಯಂತ್ರಗಳು ಯಾದೃಚ್ಛಿಕ ಕಾಕತಾಳೀಯ ಘಟನೆಗಳನ್ನು ತಿರಸ್ಕರಿಸುವಲ್ಲಿ ಉತ್ತಮವೆನಿಸುತ್ತವೆ, ಇದರಿಂದ ತ್ರೀಡಿ ಚಿತ್ರ ಪುನಾರಚನೆ ಸಾಧ್ಯವಾಗುತ್ತದೆ.
ಇತಿಹಾಸ
ಮ್ಯಾಸಚೂಸಿಟ್‌ ಜೆನರಲ್‌ ಹಾಸ್ಪಿಟಲ್‌ನ ಗಾರ್ಡನ್‌ ಬ್ರೋನೆಲ್‌, ಚಾರ್ಲ್ಸ್‌ ಬರ್ನ್‌ಹ್ಯಾಮ್‌ ಮತ್ತು ಅವರ ಸಹಚರರು 1950ರಲ್ಲಿ ಪ್ರಾರಂಭಿಸಿ ಪಿಇಟಿ ತಂತ್ರಜ್ಞಾನದ ಬೆಳವಣಿಗೆಗೆ ಸಾಕಷ್ಟು ಕೊಡುಗೆ ನೀಡಿದರು ಮತ್ತು ವೈದ್ಯಕೀಯ ಚಿತ್ರಣಕ್ಕೆ ವಿದ್ವಂಶಕಾರಿ ವಿಕಿರಣದ ಮೊದಲ ಪ್ರದರ್ಶನವನ್ನು ಸೇರಿಸಿದರು. . ಬೆಳಕಿನ ಪೈಪ್‌ಗಳ ಬಳಕೆ ಮತ್ತು ಗಾತ್ರೀಯ ವಿಶ್ಲೇಷಣೆ ಸೇರಿದಂತೆ ಅವರ ನವಶೋಧನೆಗಳು ಪಿಟಿ ಚಿತ್ರಣವನ್ನು ಬಳಸಿಕೊಳ್ಳುವಲ್ಲಿ ಪ್ರಮುಖ ಪಾತ್ರ ವಹಿಸಿವೆ.
2000ದಲ್ಲಿ ಟೈಮ್‌ ಪತ್ರಿಕೆಯು ಡಾ. ಡೇವಿಡ್‌ ಟೌನ್‌ಸೆಂಡ್‌ ಮತ್ತು ಡಾ.‌ ನಟ್‌ರವರು ರಚಿಸಿದರು ಎನ್ನಲಾದ ಸ್ಕ್ಯಾನರ್‌ಅನ್ನು ’ವರ್ಷದ ವೈದ್ಯಕೀಯ ಆವಿಷ್ಕಾರ’ ಎಂದು ಹೆಸರಿಸಿತು.
ಉಪಯೋಗಗಳು
ಇದನ್ನು ಚಿಕಿತ್ಸಕ ಗ್ರಂಥಿ ಶಾಸ್ತ್ರ (ಟ್ಯೂಮರ‍್ಗಳ ವೈದ್ಯಕೀಯ ಪರೀಕ್ಷೆ ಮತ್ತು ಮೆಟಾಸ್ಟೇಸ್‍ಗಳನ್ನು ಅನ್ವೇಷಿಸುವುದು), ಮತ್ತು ವಿವಿಧ ರೀತಿಯ ಮಾನಸಿಕ ವ್ಯಾಧಿಗಳಿಗೆ ಕಾರಣವಾಗುವ ಕೆಲವು ಹರಡುವ ಮಿದುಳಿನ ಕಾಯಿಲೆಗಳನ್ನು ಪತ್ತೆಮಾಡಲು ಹೆಚ್ಚಾಗಿ ಉಪಯೋಗಿಸುತ್ತಾರೆ.
ಮಾನವನ ಮಿದುಳು ಮತ್ತು ಹೃದಯದ ಕೆಲಸವನ್ನು ಸಹಜವಾಗಿ ಇಡಲು ಸಹ ಪಿಇಟಿ ಒಂದು ಮುಖ್ಯವಾದ ಮಾರ್ಗವಾಗಿದೆ.
ಇದು ಕ್ಯಾನ್ಸರ್ ಶೋಧನೆಯಲ್ಲಿ ಬಹಳ ಮುಖ್ಯವಾಗಿದೆ, ಇದರ ಪರಿಣಾಮವಾಗಿ ಅಂಕಿ ಅಂಶಗಳ ಸಂಖ್ಯಾಶಾಸ್ತ್ರೀಯ ಗುಣಮಟ್ಟ ಹೆಚ್ಚಾಗುತ್ತದೆ (ವಸ್ತುಗಳು ಅವುಗಳ ನಿಯಂತ್ರಣದಲ್ಲಿ ಕೆಲಸ ಮಾಡುತ್ತವೆ) ಮತ್ತು ಅಧ್ಯಯನಕ್ಕೆ ಬೇಕಾಗುವ ಪ್ರಾಣಿಗಳ ಸಂಖ್ಯೆ ಗಣನೀಯವಾಗಿ ಕಡಿಮೆಯಾಗುತ್ತದೆ.
ಸ್ಕ್ಯಾನಿಂಗ್‍ನ ಪರ್ಯಾಯ ವಿಧಾನಗಳು ಎಕ್ಸ್-ರೇ, ಕಂಪ್ಯುಟೆಡ್ ಟೊಮೊಗ್ರಫಿ (ಸಿಟಿ), ಮೆಗ್ನಿಟಿಕ್ ರೆಸೊನ್ಸ್ ಇಮೇಜಿಂಗ್ (ಎಮ್‍ಆರ್‌ಆಯ್) ಮತ್ತು ಫಂಕ್ಷನಲ್ ಮೆಗ್ನಿಟಿಕ್ ರೆಸೊನ್ಸ್ ಇಮೇಜಿಂಗ್ (ಎಫ್‍ಎಮ್‍ಆರ್‌ಆಯ್), ಅಲ್ಟ್ರಾಸೌಂಡ್ ಮತ್ತು ಸಿಂಗಲ್ ಫೊಟೊನ್ ಇಮಿಶನ್ ಕಂಪ್ಯೂಟೆಡ್ ಟೊಮೊಗ್ರಫಿ (ಎಸ್‍ಪಿಇಸಿಟಿ).
ಸಿಟಿ ಮತ್ತು ಎಮ್‍ಆರ್‌ಆಯ್‍ನಂತಹ ಕೆಲವು ಇಮೇಜಿಂಗ್ ಸ್ಕ್ಯಾನ್‍ಗಳು ದೇಹದಲ್ಲಿನ ಅಂಗಾಂಗಗಳ ಶಾರೀರಿಕ ಬದಲಾವಣೆಗಳನ್ನು ಪ್ರತ್ಯೇಕಿಸುತ್ತವೆ, ಪಿಇಟಿ ಮತ್ತು ಎಸ್‍ಪಿಇಸಿಟಿಗಳು ಅಣು ಜೀವಶಾಸ್ತ್ರ ವಿವರದ ವಲಯವನ್ನು ಪತ್ತೆಹಚ್ಚಲು ಸಮರ್ಥವಾಗಿವೆ (ಶಾರೀರಿಕ ಬದಲಾವಣೆಗೆ ಮೊದಲು ಸಹ). ವಿಕಿರಣದ ಹೆಸರನ್ನು ಹೊಂದಿರುವ ಅಣು ಶೋಧಕಗಳನ್ನು ಉಪಯೋಗಿಸಿ ಪಿಇಟಿ ಸ್ಕ್ಯಾನಿಂಗ್ ಇದನ್ನು ಮಾಡುತ್ತದೆ ಅದು ಅಂಗಾಂಶ ಒಳಗೊಂಡಿರುವ ಕಾರ್ಯ ಮತ್ತು ರೀತಿಯ ಮೇಲೆ ಅವಲಂಬಿತವಾಗಿರುವ ವಿವಿಧ ಪ್ರಮಾಣದ ಗ್ರಹಣವನ್ನು ಹೊಂದಿರುತ್ತದೆ. ವಿವಿಧ ಶಾರೀರಿಕ ರಚನೆಗಳಲ್ಲಿ ರಕ್ತದ ಹರಿಯುವಿಕೆಯ ಬದಲಾವಣೆಯನ್ನು (ಒಳಹೋದ ಪಾಸಿಟ್ರಾನ್‌ ಹೊರಸೂಸಕದ ಪ್ರಮಾಣದಂತೆ) ನೋಡಬಹುದು ಮತ್ತು ಪಿಇಟಿ ಸ್ಕ್ಯಾನ್ ಜೊತೆ ಪರಸ್ಪರ ಪರಿಮಾಣಿಸಬಹುದು.
ಮೀಸಲಾದ ಪಿಇಟಿ ಸ್ಕ್ಯಾನರ‍ನ್ನು ಉಪಯೋಗಿಸಿ ಪಿಇಟಿ ಇಮೇಜಿಂಗ್‍ನ್ನು ಉತ್ತಮವಾಗಿ ಮಾಡಬಹುದು. ಆದಾಗ್ಯೂ, ಸಂಪಾತ ಶೋಧಕದಲ್ಲಿರುವ ಸಾಂಪ್ರದಾಯಿಕ ದ್ವಿ-ಮುಖ ಗಮ್ಮ ಕೆಮರಾವನ್ನು ಉಪಯೋಗಿಸಿ ಪಿಇಟಿ ಚಿತ್ರಗಳನ್ನು ಪಡೆಯಲು ಸಾಧ್ಯವಿದೆ. ಗಮ್ಮ ಕೆಮರಾದ ಪಿಇಟಿಯ ಗುಣಮಟ್ಟ ಚೆನ್ನಾಗಿರುವುದಿಲ್ಲ, ಮತ್ತು ನಿಧಾನವಾಗಿ ಪಡೆಯಬೇಕಾಗುತ್ತದೆ.
ಅದಾಗ್ಯೂ, ಪಿಇಟಿಗೆ ಕಡಿಮೆ ಬೇಡಿಕೆ ಇರುವ ಸಂಸ್ಥೆಗಳಿಗೆ, ರೋಗಿಗಳನ್ನು ಬೇರೆ ಕಡೆ ಹೋಗಲು ಸೂಚಿಸುವ ಅಥವಾ ಮೊಬೈಲ್ ಸ್ಕ್ಯಾನರ‍್ನ ಭೇಟಿಯ ಮೇಲೆ ಅವಲಂಬಿತವಾಗಿರುವ ಬದಲು ಇದು ಚಿತ್ರಗಳನ್ನು ಸ್ಥಳದಲ್ಲೇ ಒದಗಿಸುತ್ತದೆ.
ಕೆಲವು ರೋಗಗಳು ಮತ್ತು ಅಸ್ವಸ್ಥತೆಗಳಿಗೆ ಪಿಇಟಿ ಒಂದು ಉತ್ತಮ ವಿಧಾನವಾಗಿದೆ, ಏಕೆಂದರೆ ಕೆಲವು ದೈಹಿಕ ಕಾರ್ಯಗಳಿಗೆ ಉಪಯೋಗಿಸುವ ರೇಡಿಯೋ-ರಾಸಾಯನಿಕಗಳನ್ನು ಗುರುತಿಸಲು ಸಾಧ್ಯವಿದೆ.
ಗ್ರಂಥಿ ಶಾಸ್ತ್ರ: ಪಿಇಟಿ ಸ್ಕ್ಯಾನಿಂಗ್ ಜೊತೆ ಎಫ್‍ಡಿಜಿ-ಪಿಇಟಿ ಎಂದು ಕರೆಯುವ ಟ್ರೇಸರ್ ಫ್ಲೋರಿನ್-18 (ಎಫ್-18) ಫ್ಲೋರೊಡಿಆಕ್ಸಿಗ್ಲುಕೊಸ್ (ಎಫ್‍ಡಿಜಿ) ಯನ್ನು ಚಿಕಿತ್ಸಕ ಗ್ರಂಥಿ ಶಾಸ್ತ್ರದಲ್ಲಿ ಹೆಚ್ಚಾಗಿ ಉಪಯೋಗಿಸುತ್ತಾರೆ. ಈ ಅನುರೇಖಕವು ಗ್ಲೂಕೋಸ್ ಅನುರೂಪತೆಯಾಗಿದೆ, ಅದು ಗ್ಲೂಕೋಸ್ ಅನ್ನು ಬಳಸುವ ಕೋಶಗಳಿಂದ ತೆಗೆದುಕೊಳ್ಳಲ್ಪಡುತ್ತದೆ ಮತ್ತು ಹೆಕ್ಸೊಕಿನೇಸ್‌ನಿಂದ (ವೇಗವಾಗಿ ಬೆಳೆಯುವ ಅತಿ ಸೋಂಕಿನ ದುರ್ಮಾಂಸಗಳಲ್ಲಿ ಹೆಚ್ಚಾಗಿ ಮೈಟೋಕಾಂಡ್ರಿಯಾದ ವಿಧದಲ್ಲಿ ಇರುತ್ತವೆ) ಫಾಸ್ಫಾಲೀಕರಣಕ್ಕೆ ಒಳಗಾಗಲ್ಪಡುತ್ತದೆ.
ಒಬ್ಬ ವಯಸ್ಕನಿಗೆ ಗ್ರಂಥಿ ಶಾಸ್ತ್ರೀಯ ಸ್ಕ್ಯಾನ್‍ನಲ್ಲಿ ಉಪಯೋಗಿಸಲಾದ ವಿಶಿಷ್ಟವಾದ ಎಫ್‍ಡಿಜಿಯ ಪ್ರಮಾಣ 200-400 ಎಮ್‍ಬಿಕ್ಯು ಆಗಿದೆ.
ನರಶಾಸ್ತ್ರ: ಪಿಇಟಿ ನ್ಯೂರೋಇಮೇಜಿಂಗ್ ಅಧಿಕ ವಿಕಿರಣಶೀಲತೆಗಳು ಮಿದುಳಿನ ಕ್ರಿಯಾಶೀಲತೆಯ ಜೊತೆ ಸಹಕಾರಿಯಾಗಿದೆ ಎಂಬ ಊಹೆಯ ಮೇಲೆ ಆಧಾರವಾಗಿದೆ.
ನಿಜವಾಗಿ ಪರೋಕ್ಷವಾಗಿ ಅಳೆಯಲಾದ ಮಿದುಳಿನ ವಿವಿಧ ಭಾಗಗಳಿಗೆ ರಕ್ತದ ಹರಿಯುವಿಕೆ, ಇದು ಸಾಮಾನ್ಯವಾಗಿ ಸಹ ಸಂಬಂಧವನ್ನು ಹೊಂದಿದೆ ಎಂದು ನಂಬಲಾಗಿದೆ, ಇದನ್ನು ಟ್ರೇಸರ್ ಆಮ್ಲಜನಕ-15ನ್ನು ಉಪಯೋಗಿಸಿ ಅಳತೆ ಮಾಡಲಾಗುತ್ತದೆ. ಆದಾಗ್ಯೂ, ಇದರ -ನಿಮಿಷ ಅರ್ಧ-ಜೀವನ O-15 ಇದು ನೇರವಾಗಿ ಒಂದು ವೈದ್ಯಕೀಯ ಸೈಕ್ಲೊಟ್ರಾನ್‌ಗಳನ್ನು ಅಂತಹ ಬಳಕೆಗಳಿಂದ ಹೊಂದಿಸಲ್ಪಡುತ್ತದೆ ಮತ್ತು ಇದು ತುಂಬಾ ಕಠಿಣವಾಗಿದೆ. ಆಚರಣೆಯಲ್ಲಿ, ಮೆದುಳು ಗ್ಲೂಕೋಸ್‌ನ ಒಂದು ತೀವ್ರವಾದ ಬಳಕೆದಾರವಾದ ಕಾರಣದಿಂದ, ಮತ್ತು ಅಲ್‍ಝೈಮರ್‌ನ ಕಾಯಿಲೆಗಳಂತಹ ಮೆದುಳಿನ ರೋಗನಿದಾನ ಶಾಸ್ತ್ರಗಳ ಕಾರಣದಿಂದ, ಏಕ ಸಾಲಿನಲ್ಲಿನ ಗ್ಲೂಕೋಸ್ ಮತ್ತು ಆಮ್ಲಜನಕ ಈ ಎರಡೂ ಮೆದುಳಿನ ಚಯಾಪಚಯದ ಹೆಚ್ಚಿನ ಏರಿಕೆಯಲ್ಲಿರುತ್ತವೆ, ಮೆದುಳಿನ ಮಾನದಂಡಾತ್ಮಕ ಎಫ್‌ಡಿಜಿ-ಪಿಇಟಿಗಳು ಸ್ಥಳೀಯ ಗ್ಲೂಕೋಸ್ ಬಳಕೆಯನ್ನು ಮಾಪನ ಮಾಡುತ್ತದೆ, ಮತ್ತು ಇತರ ಉನ್ಮತ್ತ ಪ್ರಕ್ರಿಯೆಗಳಿಂದ ಅಲ್‌ಝೈಮರ್ ಕಾಯಿಲೆಗಳನ್ನು ವಿಂಗಡಿಸಲು ಯಶಸ್ವಿಯಾಗಿ ಬಲಸಲ್ಪಡುತ್ತದೆ, ಮತ್ತು ಅಲ್‌ಝೈಮರ್ ಕಾಯಿಲೆಯ ಮುಂಚಿನ ವಿಶ್ಲೇಷಣೆಯನ್ನು ಮಾಡಲೂ ಕೂಡ ಸಹಾಯ ಮಾಡುತ್ತದೆ.
ಈ ಉಪಯೋಗಗಳಿಗೆ ಇದರ ಹೆಚ್ಚು ವಿಸ್ತಾರವಾದ ಲಭ್ಯತೆ ಎಫ್‍ಡಿಜಿ-ಪಿಇಟಿಯ ಅನುಕೂಲತೆಯಾಗಿದೆ. ಎಫ್‍ಡಿಜಿ ಜೊತೆ ಪಿಇಟಿ ಚಿತ್ರಣವನ್ನು ತಟಸ್ತ ಕಿರಣಗಳ ಸ್ಥಾನೀಯಕರಣಕ್ಕೆ ಸಹ ಉಪಯೋಗಿಸಬಹುದು: ತಟಸ್ತ ಕಿರಣಗಳ ಇಂಟರಿಕ್ಟಲ್ ಸ್ಕ್ಯಾನ್‍ನ ಸಮಯದಲ್ಲಿ ಹೈಪೊಮೆಟಾಬೊಲಿಕ್‍ನಂತೆ ಕಾಣಿಸಿಕೊಳ್ಳುತ್ತದೆ. ಹಲವಾರು ರೇಡಿಯೋ ಅನ್ವೇಷಕಗಳು (ಅಂದರೆ ರೇಡಿಯೋ ಸಂಪರ್ಕಗಳು) ಪಿಇಟಿಗಾಗಿ ಅಭಿವೃದ್ಧಿಗೊಳಿಸಲ್ಪಡುತ್ತವೆ, ಅವುಗಳು [11C] ರಾಕ್ಲೋಪ್ರೈಡ್ ಮತ್ತು [18F] D2/D3 ಗ್ರಾಹಕಗಳ ಡೊಪಾಮೈನ್‌ಗಳಿಗೆ ಫಾಲಿಪ್ರೈಡ್ ಮತ್ತು [11C]McN 5652 ಸೆಕ್ರೊಟೊನಿನ್ ಸಂವಹಕಗಳಿಗೆ [11C]DASB ಅಥವಾ ಕಿಣ್ವ ದ್ರವ್ಯಗಳಂತಹ ನಿರ್ದಿಷ್ಟವಾದ ನರಗ್ರಾಹಕ ಉಪವಿಧಗಳ ಅಣುಗಳಾಗಿರುತ್ತವೆ (ಅಂದರೆ ಎ‌ಎಡಿಸಿ ಕಿಣ್ವಗಳಿಗೆ 6-FDOPA). ಈ ಪ್ರತಿನಿಧಿಗಳು ನರಮಾನಸಿಕ ಮತ್ತು ನರಸಂಬಂಧಿ ಕಾಯಿಲೆಗಳ ವಿಷಯದಲ್ಲಿ ನರಗ್ರಾಹಕಗಳ ಸೇರಿಕೆಯ ಗೋಚರಿಕೆಯನ್ನು ಸಮ್ಮತಿಸುತ್ತವೆ. ಪಿಐಬಿ (ಪಿಟ್ಸ್‌ಬರ್ಗ್ ಕಂಪೌಂಡ್ ಬಿ) ಎಂದು ಕರೆಯಲ್ಪಡುವ ಪಿಟ್ಸ್‌ಬರ್ಗ್ ವಿಶ್ವವಿದ್ಯಾಲಯದಲ್ಲಿ ಅಭಿವೃದ್ಧಿಗೊಳಿಸಲ್ಪಟ ಒಂದು ಅಪೂರ್ವ ಪರೀಕ್ಷಣವು ಅಲ್‌ಝೈಮರ್ ರೋಗಿಗಳಲ್ಲಿನ ಅಮಿಲೊಯ್ಡ್ ಪ್ಲೇಕ್‌ಗಳ ಗೋಚರಿಕೆಯನ್ನು ಅನುಮತಿಸುತ್ತದೆ. ಈ ತಾಂತ್ರಿಕತೆಯು ಎಡಿ ಮುಂಚಿನ-ಮೊರ್ಟೆಮ್‌ನ ಒಂದು ಸಕಾರಾತ್ಮಕ ಚಿಕಿತ್ಸೆಗೆ ಸಂಬಂಧಿಸಿದ ವಿಶ್ಲೇಷಣೆ ಮತ್ತು ಅಮಿಲೊಯ್ಡ್-ಪ್ರತಿರೋಧ ಚಿಕಿತ್ಸಾ ವಿಧಾನದ ಬೆಳವಣಿಗೆಯಲ್ಲಿನ ಬೆಂಬಲ ನೀಡುವಲ್ಲಿ ಚಿಕಿತ್ಸಕರಿಗೆ ಸಹಾಯ ಮಾಡುತ್ತದೆ. [11C]PMP (N-[11C]methylpiperidin-4-yl propionate) ಇದು ಒಂದು ರೇಡಿಯೋ ಔಷಧಸಂಬಂಧಿ ಹೊಸ ವಿಧಾನವಾಗಿದೆ, ಇದು acetylcholinergic ನರಸಂವಹಕ ವ್ಯವಸ್ಥೆಯ ಕಾರ್ಯಚಟುವಟಿಕೆಗಳನ್ನು ಅಸಿಟೈಲ್‌ಕೊಲೈನ್‌ಸ್ಟೇರೇಸ್ ಅಸಿಟೈಲ್‌ಕೊಲೈನ್‌ಸ್ಟೇರೇಸ್ ಗೆ ದ್ರವ್ಯವಾಗಿ ಕಾರ್ಯನಿರ್ವಹಿಸುವ ಮೂಲಕ ಪಿಇಟಿ ಚಿತ್ರಣದಲ್ಲಿ ಬಳಸಲ್ಪಡುತ್ತದೆ. ಎಡಿ ರೋಗಿಗಳ ಪೋಸ್ಟ್-ಮಾರ್ಟಮ್ ಪರಿಶೀಲನೆಗಳು ಅಸಿಟೈಲ್‌ಕೊಲೈನ್‌ಸ್ಟೇರೇಸ್ ನ ಕಡಿಮೆ ಮಟ್ಟವನ್ನು ತೋರಿಸುತ್ತವೆ. [11C]ಪಿಎಮ್‌ಪಿಯು ಮೆದುಳಿನಲ್ಲಿನ ಕಂಡುಹಿಡಿಯಲು ಬಳಸಲ್ಪಡುತ್ತದೆ, ಅದು ಮೊರ್ಟಮ್-ಮುಂಚಿನ ಎಡಿಯ ವಿಶ್ಲೇಷಣೆಗೆ ಸಹಾಯ ಮಾಡುತ್ತದೆ ಮತ್ತು ಎಡಿ ಚಿಕಿತ್ಸೆಗಳನ್ನು ನಿರ್ದೇಶಿಸಲು ಸಹಾಯ ಮಾಡುತ್ತದೆ. ಫಿಲಾಡೆಲ್‌ಫಿಯಾದ ಅವಿದ್ ರೇಡಿಯೋಫಾರ್ಮಾಸುಟಿಕಲ್ಸ್ 18F-AV-45 ಎಂದು ಕರೆಯಲ್ಪಡುವ ಒಂದು ಮಿಶ್ರಣವನ್ನು ಅಭಿವೃದ್ಧಿಗೊಳಿಸಿತು, ಅದು ಪಿಇಟಿ ವಿಶ್ಲೇಷಕವನ್ನು ಬಳಸಿಕೊಂಡು ಅಮಿಲೊಯ್ಡ್ ಪ್ಲೇಕ್ಸ್ ಅನ್ನು ಕಂಡುಹಿಡಿಯಲು ದೀರ್ಘ-ಬಾಳಿಕೆ ಬರುವ ರೇಡಿಯೋನ್ಯೂಕ್ಲೈಡ್ ಫ್ಲೋರಿನ್-18 ಅನ್ನು ಬಳಸುತ್ತದೆ.
ನಾಡಿ ಆಕಾರ ವಿವೇಚನೆ
ನಾಡಿ ಆಕಾರ ವಿವೇಚನೆ (ಪಿಎಸ್‌ಡಿ) ಎಂಬುದು ಯಾವ ನಾಡಿಯು ಪ್ರತಿಯೊಂದು ಸ್ಫಟಿಕಕ್ಕೆ ಸಂಬಂಧಿಸಿದೆ ಎಂಬುದನ್ನು ತಿಳಿಯಲು ಬಳಸುವ ತಂತ್ರ. ಎರಡು ರೀತಿಯ ನಾಡಿಗಳನ್ನು ಅದರ ಆಕಾರಕ್ಕನುಗುಣವಾಗಿ ಬೇರ್ಪಡಿಸಲು ವಿವಿಧ ರೀತಿಯ ತಂತ್ರಗಳನ್ನು ಬಳಸಿಕೊಳ್ಳಲಾಯಿತು (ಕೊಳೆಯುವ ಸಮಯದ ಕಾರದಿಂದಾಗಿ).
ಸುರಕ್ಷತೆ
ಪಿಇಟಿ ಸ್ಕ್ಯಾನಿಂಗ್‌ಗೆ ಶಸ್ತ್ರ ಚಿಕಿತ್ಸೆ(ಸೂಜಿಯ ಬಳಕೆ) ಮಾಡಬೇಕಾಗಿಲ್ಲ, ಆದರೆ ಅಯಾನು ವಿಕಿರಣಕ್ಕೆ ದೇಹವನ್ನು ಒಡ್ಡಬೇಕಾಗುತ್ತದೆ. ವಿಕಿರಣ ಒಟ್ಟು ಪ್ರಮಾಣವೂ ಅಮುಖ್ಯವಲ್ಲ, ಅದರ ಪ್ರಮಾಣವು ಸಾಮಾನ್ಯವಾಗಿ 5ರಿಂದ 7 ಎಂಎಸ್‌ವಿ ಇರುತ್ತದೆ. ಆದರೆ, ಆಧುನಿಕ ರೂಢಿಯಲ್ಲಿ, ಬಹುತೇಕ್ ಅಯಾವಾಗಲೂ ಪಿಇಟಿ/ಸಿಟಿ ಸ್ಕ್ಯಾನ್‌ಅನ್ನು ಒಟ್ಟಿಗೇ ಮಾಡಲಾಗುತ್ತದೆ. ಹಾಗೆಯೇ, ಪಿಇಟಿ/ಸಿಟಿ ಸ್ಕ್ಯಾನಿಂಗ್‌ನಲ್ಲಿ, ಅಯಾನು ವಿಕಿರಣವು ಹೆಚ್ಚು - ಒಬ್ಬ ಎಪ್ಪತ್ತು ಕೆಜಿ ತೂಕದ ಮನುಷ್ಯನಿಗೆ ಸುಮಾರು 23-26 ಎಂಎಸ್‌ವಿ (ದೇಹದ ತೂಕ ಹೆಚ್ಚಾದಷ್ಟೂ ವಿಕಿರಣ ಪ್ರಾಮಾಣವೂ ಹೆಚ್ಚಾಗುವ ಸಾಧ್ಯತೆ ಇರುತ್ತದೆ). ಯುಕೆಯಲ್ಲಿನ ವಿಕಿರಣ ಕೆಲಸಗಾರರನ್ನು ವಿಂಗಡನಾ ಹಂತಕ್ಕೆ ತುಲನೆ ಮಾಡಿದಾಗ, ಇದರ 6 mSvಯು ಪಿಇಟಿ ವಿಶ್ಲೇಷಣೆಗಳು ಸರಿಯಾದ ಸಮರ್ಥನೆಯನ್ನು ಬಯಸುತ್ತವೆ ಎಂಬುದನ್ನು ಕಾಣಬಹುದು. ಇದನ್ನು ಯುಕೆಯ ವಾರ್ಷಿಕ ಸರಾಸರಿ ಹಿನ್ನೆಲೆ ವಿಕಿರಣ ಪ್ರಮಾಣಗಳು ಅಂದರೆ ಎದೆಯ ಎಕ್ಸ್‌-ರೇಗೆ 2.2 ಎಂಎಸ್‌ವಿ ಮತ್ತು ಸಿಟಿ ಸ್ಕ್ಯಾನ್‌ಗೆ 6.5 - 8 ಎಂಎಸ್‌ವಿ (ಚೆಸ್ಟ್‌ ಜರ್ನಲ್‌ ಮತ್ತು ಐಸಿಆರ್‌ಪಿಯ ಪ್ರಕಾರ) - ಇವುಗಳಿಗೂ ಹೋಲಿಸಬಹುದು. ಐಎಫ್‌ಎಅಲ್‌ಪಿಎ(IFALPA) ಸದಸ್ಯ ಸಂಸ್ಥೆಗಳು 1999ರಲ್ಲಿ ಮಾಡಿದ ಸಲಹೆಯಲ್ಲಿ ಒಬ್ಬ ವಿಮಾನ ಸಿಬ್ಬಂದಿಯು ಒಂದು ವರ್ಷಕ್ಕೆ 4–9 ಎಂಎಸ್‌ವಿ ವಿಕಿರಣಗಳನ್ನು ತೆಗೆದುಕೊಳ್ಳುತ್ತಾನೆಂದು ಹೇಳಲಾಗಿದೆ.
ಬಾಹ್ಯ ಕೊಂಡಿಗಳು
ಹೇಳಿಕೆಯನ್ನು ನಿರ್ಬಂಧಿಸಿ
ವರ್ಗ:ವೈದ್ಯಕೀಯ ಚಿತ್ರಣ ವರ್ಗ:ನ್ಯೂಕ್ಲಿಯರ್ ವೈದ್ಯಶಾಸ್ತ್ರ ವರ್ಗ:ರೇಡಿಯೋಲೊಜಿ ವರ್ಗ:ವೈದ್ಯಕೀಯ ಪರೀಕ್ಷೆಗಳು ವರ್ಗ:ನರಗಳ ಚಿತ್ರಣ ಮಾಡುವಿಕೆ ವರ್ಗ:ವೈದ್ಯಕೀಯ ಭೌತಶಾಸ್ತ್ರ ವರ್ಗ:ವಿಕಿರಣ ಗ್ರಂಥಿ ವಿಜ್ಞಾನ ವರ್ಗ:ವೈದ್ಯಕೀಯ ಸಂಶೋಧನೆ
ಶರಣರು
ಶರಣರು ೧೨ನೇ ಶತಮಾನದಲ್ಲಿ ಶರಣ ಕ್ರಾಂತಿಯನ್ನು ಮಾಡಿದರು. ಅವರು ರಚಿಸಿದ ವಚನಗಳು ಕ್ರಾಂತಿಯ ವಿಚಾರಗಳನ್ನು ಹೊಂದಿವೆ. ಶರಣರಲ್ಲಿ ಎಲ್ಲಾ ಜಾತಿಯ ಜನರು ಇದ್ದರು. ಮೇಲ್ವರ್ಗದ ಜನರು ಹಾಗು ಕೆಳವರ್ಗದ ಜನರು ಎಲ್ಲರೂ ಒಟ್ಟಿಗೆ ಸೇರಿ ಸಾಮಾಜಿಕ ಸಮಾನತೆಗಾಗಿ ಹೋರಾಡಿದರು. ಅವರಲ್ಲಿ ಪ್ರಮುಖರು ಅಲ್ಲಮ ಪ್ರಭು, ಬಸವಣ್ಣ, ಅಕ್ಕಮಹಾದೇವಿ, ಅಂಬಿಗರ ಚೌಡಯ್ಯ, ಉರಿಲಿಂಗ ಪೆದ್ದಿ, ಸೂಳೆ ಸಂಕವ್ವ ಪ್ರಮುಖರು. ಇವರೆಲ್ಲರು ಸಹಸ್ರಾರು ಸಂಖ್ಯೆಯಲ್ಲಿ ವಚನಗಳನ್ನು ಬರೆದಿದ್ದಾರೆ.
ಎಲ್ಲರನ್ನೂ ಸಮಾನವಾಗಿ ಕಾಣುವ, ಸರ್ವರನ್ನೂ ಸನ್ಮಾರ್ಗದಲ್ಲಿ ನಡೆಯುವಂತೆ ಪ್ರೇರಣೆ ನೀಡುವ ಧರ್ಮ ಶರಣ ಧರ್ಮವಾಗಿದೆ. 12ನೇ ಶತಮಾನದಲ್ಲಿ ಜಗಜ್ಯೋತಿ ಬಸವಣ್ಣನವರು. ಶರಣ ಧರ್ಮವು ಉದಾರ, ವೈಚಾರಿಕ ಹಾಗೂ ಸಾಮಾಜಿಕ ಕಳಕಳಿ ಹೊಂದಿದ್ದು, ರೂಢಿಗತವಾಗಿ ಲಿಂಗಾಯತ, ವೀರಶೈವ ಧರ್ಮ ಎಂದು ಕರೆಯುವ ಬದಲಿಗೆ ಶರಣ ಧರ್ಮ ಎನ್ನುವುದೇ ಸೂಕ್ತ’ ಎಂದು ಕವಿ ಚನ್ನವೀರ ಕಣವಿ ಅಭಿಪ್ರಾಯಪಟ್ಟರು.
ಈ "ಶರಣ" ಪದವು ಸಕಲ ಜೀವಜಂತುಗಳನ್ನೂ ಸಮಸ್ತ ಸೃಷ್ಟ ಜಗತ್ತನ್ನೂ ನಿರ್ದೇಶಿಸುತ್ತದೆ. ಪರಶಿವನಲ್ಲಿ ಪ್ರಪ್ರಥಮದಲ್ಲಿ ಕಾಣಬಂದ 'ಅಸ್ಮಿತಾ' ಸ್ಫುರಣೆಗೆ 'ಶರಣ' ಎಂಬ ಹೆಸರಿದೆ. ಇದುವೆ ಸೃಷ್ಟಿಯ ಪ್ರಥಮತತ್ತ್ವ. ಆದ್ದರಿಂದ "ಶರಣ" ಪದವು ಸಮಸ್ತ ವಿಶ್ವದರ್ಶಕ.
ಏನೇನೂ ಇಲ್ಲದ ಪರಮಸತ್ಯದಿಂದ ಮೊಟ್ಟಮೊದಲು ಸ್ಪುರಿಸಿದುದು ಪರಶಿವ. ಆ ಪರಶಿವನಿಗೇ ಶರಣ ಎಂಬ ಭಿನ್ನಾಭಿಧಾನ. ಆ ಶರಣಸ್ಫುರಣೆ ಭಕ್ತನಲ್ಲಿ ಕಾಣಬರುವುದರಿಂದ ಇವನಿಗೂ ಶರಣ ಎಂಬ ಶಬ್ದ. ಒಟ್ಟಿನಲ್ಲಿ ಏನೂ ಇಲ್ಲದ ವಸ್ತುವಿನಿಂದ ಈ ಶರಣನು ಉದಿಸಿದ.
ಉಲ್ಲೇಖ
ವರ್ಗ:ಲಿಂಗಾಯತ
ಭಾರತದ ರಾಜಕೀಯ ಏಕೀಕರಣ
ಭಾರತಕ್ಕೆ ಸ್ವಾತಂತ್ರ್ಯ ಲಭಿಸಿದ ಸಂದರ್ಭದಲ್ಲಿಭಾರತವು ಎರಡು ವಿಧದಲ್ಲಿ ಪ್ರತ್ಯೇಕ ಪ್ರಾಂತಗಳಾಗಿ ವಿಂಗಡಣೆಯಾಯಿತು. ಮೊದಲ ಪ್ರಾಂತವು "ಬ್ರಿಟಿಷ್ ಇಂಡಿಯಾ" ಎಂದು ಗುರುತಿಸಲ್ಪಟ್ಟಿತು. ಇದು ಲಂಡನ್‌ನ ಭಾರತದ ಕಚೇರಿ ಮತ್ತು ಭಾರತದ ಗವರ್ನರ್ ಜನರಲ್ ಅವರ ನೇರ ಆಡಳಿತಕ್ಕೆ ಒಳಪಟ್ಟಿತ್ತು, ಎರಡನೆಯದು "ರಾಜರ ಅಧೀನದಲ್ಲಿರುವ ರಾಜ್ಯಗಳು", ಈ ರಾಜರುಗಳು ಸಾರ್ವಭೌಮತ್ವವನ್ನು ಹೊಂದಿದ್ದರು, ಆದರೆ ಈ ರಾಜ್ಯಗಳು ತಮ್ಮ ಆನುವಂಶಿಕ ಸೂತ್ರಗಳ ಅಡಿಯಲ್ಲಿ ನಿಯಂತ್ರಣಕ್ಕೆ ಒಳಪಟ್ಟಿದ್ದವು. ಇದಕ್ಕೆ ಜೊತೆಯಾಗಿ, ಹಲವಾರು ವಸಾಹತು ಪರಾವೃತಭಾಗವು ಫ್ರಾನ್ಸ್ ಮತ್ತು ಪೋರ್ಚುಗಲ್‌ನ ಹಿಡಿತಕ್ಕೊಳಪಟ್ಟಿದ್ದವು. ಈ ಎಲ್ಲ ರಾಜ್ಯಗಳನ್ನು ಭಾರತಕ್ಕೆ ಸೇರಿಸುವ ರಾಜಕೀಯ ಏಕೀಕರಣವೇ ತನ್ನ ಏಕಮೇವ ಉದ್ದೇಶವೆಂದು ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಘೋಷಿಸಿತು, ಮಾತ್ರವಲ್ಲ, ಮುಂದೆ ಅದನ್ನು ಭಾರತ ಸರ್ಕಾರವು ಮುಂದಿನ ೧೦ ವರ್ಷಗಳವರೆಗೆ ಅನುಸರಿಸಿಕೊಂಡು ಹೋಯಿತು. ಕೆಲವು ವಿಷಯಗಳ ಸಂಯೋಜನೆಯ ಮೂಲಕ ಸರ್ದಾರ್ ವಲ್ಲಭಭಾಯಿ ಪಟೇಲ್ ಮತ್ತು ವಿ.ಪಿ. ಮೆನನ್ ಸರಿಸುಮಾರು ೧೦೦ಕ್ಕೂ ಹೆಚ್ಚು ರಾಜರಿಗೆ ತಮ್ಮ ರಾಜ್ಯಗಳನ್ನು ಭಾರತದೊಳಗೆ ವಿಲೀನಗೊಳಿಸುವಂತೆ ಮನವೊಲಿಸಿದರು. ಏಕೀಕರಣದಲ್ಲಿ ರಾಜರುಗಳ ಒಪ್ಪಿಗೆಯನ್ನು ಪಡೆದ ನಂತರ ಅವರು ಹಂತ-ಹಂತವಾದ ವಿಧಾನಗಳನ್ನು ಬಳಸಿ ಸುರಕ್ಷಿತವಾದ ಆಡಳಿತವನ್ನು ಸ್ಥಾಪಿಸಿದರು ಮತ್ತು ಈ ಎಲ್ಲ ರಾಜ್ಯಗಳ ಮೇಲೆ ಕೇಂದ್ರ ಸರ್ಕಾರದ ಅಧಿಕಾರವನ್ನು ವಿಸ್ತರಿಸಿದರು ಮತ್ತು ೧೯೫೬ ರವರೆಗೆ ಅವರ ಆಡಳಿತ ನಿರ್ವಹಣೆಯನ್ನು ಬದಲಾಯಿಸಿದರು, ೧೯೫೬ ರವೇಳೆಗೆ, ಅಲ್ಲಿ ಮುಂಚೆ ಬ್ರಿಟಿಷ್ ಇಂಡಿಯಾದ ಭಾಗವಾಗಿದ್ದ ಪ್ರಾಂತಗಳು ಮತ್ತು ರಾಜರುಗಳ ಅಧೀನದಲ್ಲಿದ್ದ ರಾಜ್ಯಗಳ ನಡುವೆ ಕೆಲವು ಭಿನ್ನಾಭಿಪ್ರಾಯಗಳಿದ್ದವು. ಏಕಕಾಲದಲ್ಲಿ ಭಾರತ ಸರ್ಕಾರವು ರಾಯಭಾರ ಮತ್ತು ಮಿಲಿಟರಿ (ಸೈನಿಕ) ಕಾರ್ಯವಿಧಾನಗಳ ಸಂಯೋಜನೆಯ ಮೂಲಕ ಉಳಿದ ವಸಾಹತು ಪರಾವೃತ ಭಾಗಗಳ ಮೇಲೆ ಡಿ ಫ್ಯಾಕ್ಟೋ ಮತ್ತು ಡಿ ಜ್ಯೂರ್  ನಿಯಂತ್ರಣವನ್ನು ಹೊಂದಿದವು, ನಂತರದಲ್ಲಿ ಅವುಗಳೂ ಕೂಡ ಭಾರತಕ್ಕೆ ಸೇರಿಕೊಂಡವು.
ಆದಾಗ್ಯೂ ಈ ಪ್ರಕ್ರಿಯೆಯು ಬಹುಮತವನ್ನು ಹೊಂದಿದ್ದ ರಾಜರ ಅಧೀನದಲ್ಲಿರುವ ರಾಜ್ಯಗಳನ್ನು ಭಾರತಕ್ಕೆ ಸೇರಿಸಿತು, ಹಾಗೆಂದು ಇದೇನು ತುಂಬಾ ಸರಾಗವಾದ ಹಾಗೂ ಯಶಸ್ವಿ ಕಾರ್ಯಾಚರಣೆಯಾಗಿರಲಿಲ್ಲ. ಅದರಲ್ಲೂ, ಮುಂಚಿನ ರಾಜರ ಅಧೀನದಲ್ಲಿದ್ದ ಕಾಶ್ಮೀರದ ವಿಷಯದಲ್ಲಿ, ಭಾರತಕ್ಕೆ ಇದನ್ನು ಸೇರ್ಪಡೆಗೊಳಿಸಿದ ಬೆನ್ನಲ್ಲೇ ಈ ಕುರಿತು ಪಾಕಿಸ್ತಾನ ತಕರಾರು ಎತ್ತಿತು. ಇತ್ತ, ಹೈದರಾಬಾದ್ ರಾಜ್ಯದ ರಾಜ ಸ್ವತಂತ್ರವಾಗುಳಿವ ತೀರ್ಮಾನ ಕೈಗೊಂಡಿದ್ದ. ಮತ್ತು ತ್ರಿಪುರ ಮತ್ತು ಮಣಿಪುರಗಳ ರಾಜ್ಯಗಳಲ್ಲಿ ಪ್ರತ್ಯೇಕತಾವಾದ ಭುಗಿಲೆದ್ದಿತ್ತು.
ಬ್ರಿಟಿಷ್ ಇಂಡಿಯಾದಲ್ಲಿನ ರಾಜರ ಅಧೀನದಲ್ಲಿರುವ ರಾಜ್ಯಗಳು
ಭಾರತದಲ್ಲಿನ ಬ್ರಿಟಿಷ್ ವಿಸ್ತರಣೆಯ ಮುಂಚಿನ ಇತಿಹಾಸವು ಅಸ್ತಿತ್ವದಲ್ಲಿರುವ ರಾಜರ ಅಧೀನದಲ್ಲಿರುವ ರಾಜ್ಯಗಳ ಕಡೆಗೆ ಎರಡು ರೀತಿಯ ಕಾರ್ಯವಿಧಾನಗಳ ಸಹ-ಅಸ್ತಿತ್ವತೆಯ ಮೂಲಕ ವಿವರಿಸಲ್ಪಡುತ್ತದೆ. ಮೊದಲನೆಯದು ಆಕ್ರಮಣ ನೀತಿ (ಸಂಯೋಜನ ನಿಯಮ), ಈ ನಿಯಮದಲ್ಲಿ ಬ್ರಿಟಿಷರು ಭಾರತದ ರಾಜರುಗಳ ಅಧೀನದಲ್ಲಿರುವ ರಾಜ್ಯಗಳ ಅಧಿಕಾರಗಳನ್ನು ಭಾರತದಲ್ಲಿ ತಮ್ಮ ಚಕ್ರಾಧಿಪತ್ಯವನ್ನು (ಸಾರ್ವಭೌಮತ್ವ) ನಿರ್ಮಿಸಿದ ಪ್ರಾಂತಗಳಿಗೆ ಸೇರಿಸಿಕೊಳ್ಳುವುದಕ್ಕೆ ಬಲವಂತವಾಗಿ ತೆಗೆದುಕೊಂಡರು. ಎರಡನೆಯದು ಅಪ್ರತ್ಯಕ್ಷ ಆಡಳಿತ ನೀತಿಯಾಗಿತ್ತು, ಇದರಲ್ಲಿ ಬ್ರಿಟಿಷರು ರಾಜರ ಅಧೀನದಲ್ಲಿರುವ ರಾಜ್ಯಗಳ ಮೇಲೆ ಸಾರ್ವಭೌಮತ್ವ ಮತ್ತು ಪರಮಾಧಿಕಾರವನ್ನು ಘೋಷಿಸಿತು, ಆದರೆ ಅವರಿಗೆ ಕೆಲವು ಹಂತದ ಪರಮಾಧಿಕಾರವನ್ನು ನೀಡಿತು. ಹತ್ತೊಂಬತ್ತನೆಯ ಶತಮಾನದ ಮುಂಚಿನ ಭಾಗಗಳಲ್ಲಿ, ಬ್ರಿಟಿಷ್ ರಾಜನೀತಿಯು ಆಕ್ರಮಣದ ಕಡೆಗೆ ಬದಲಾಗಲ್ಪಟ್ಟಿತು, ಆದರೆ ಭಾರತದ ಪ್ರಥಮ ಸ್ವಾತಂತ್ರ‍್ಯ ಸಂಗ್ರಾಮವು ಆಕ್ರಮಣಕ್ಕೊಳಗಾಗಲ್ಪಟ್ಟ ರಾಜ್ಯಗಳನ್ನು ಮತ್ತೆ ಸಂಯೋಜಿಸುವುದು ಮತ್ತು ಅಧೀನಕ್ಕೆ ತೆಗೆದುಕೊಳ್ಳುವುದು ಈ ಎರಡರಲ್ಲಿನ ಬಿಕ್ಕಟ್ಟನ್ನು ವಿವರಿಸುವ ಮೂಲಕ, ಮತ್ತು ಬೆಂಬಲದ ಒಂದು ಮೂಲವಾಗಿ ರಾಜರುಗಳ ಅಧೀನದಲ್ಲಿರುವ ರಾಜ್ಯಗಳ ಉಪಯೋಗಕರತೆಯನ್ನು ವಿವರಿಸುವ ಮೂಲಕ ಈ ಕಾರ್ಯವಿಧಾನಕ್ಕೆ ಒಂದು ಬದಲಾವಣೆಯನ್ನು ಒತ್ತಾಯಿಸಿತು. ೧೮೫೮ ರಲ್ಲಿ, ಆಕ್ರಮಣದ ನೀತಿಯು ವಿಧ್ಯುಕ್ತವಾಗಿ ಘೋಷಿಸಲ್ಪಟ್ಟಿತು, ಮತ್ತು ರಾಜರುಗಳ ಅಧೀನದಲ್ಲಿರುವ ರಾಜ್ಯಗಳ ಜೊತೆಗಿನ ಬ್ರಿಟಿಷ್ ಸಂಬಂಧಗಳು ಅಪ್ರತ್ಯಕ್ಷ ಆಡಳಿತ ನೀತಿಯ ಮೇಲೆ ಅವಲಂಬಿತವಾಗಿದ್ದವು, ಆ ಮೂಲಕ ಬ್ರಿಟಿಷರು ಬ್ರಿಟಿಷ್ ಅಧಿಪತ್ಯವು ಅಂತಿಮ ಸಾರ್ವಭೌಮತ್ವ ಎಂಬುದಾಗಿ ಹೇಳುತ್ತ ಎಲ್ಲಾ ರಾಜರುಗಳ ಅಧೀನದಲ್ಲಿರುವ ರಾಜ್ಯಗಳ ಮೇಲೆ ಪರಮಾಧಿಕಾರವನ್ನು ಘೋಷಿಸಿದರು, ಆದರೆ ಅದೇ ಸಮಯದಲ್ಲಿ ರಾಜ್ಯಗಳನ್ನು ರಾಜ್ಯಗಳ ಒಕ್ಕೂಟ ಎಂಬಂತೆ ಭಾವಿಸಿತು ಮತ್ತು ಅವರನ್ನು ಸಂರಕ್ಷಿಸಿತು. ಬ್ರಿಟಿಷ್ ಮತ್ತು ರಾಜರ ಅಧೀನದಲ್ಲಿರುವ ಪ್ರತಿ ರಾಜ್ಯಗಳ ನಡುವಣ ನಿಖರವಾದ ಸಂಬಂಧಗಳು ವೈಯುಕ್ತಿಕ ಒಡಂಬಡಿಕೆಯ ಮೂಲಕ ನಿರ್ವಹಿಸಲ್ಪಡುತ್ತಿದ್ದವು, ಮತ್ತು ಕೆಲವು ರಾಜ್ಯಗಳು ಗಣನೀಯ ಪ್ರಮಣದ ಸ್ವಾಯತ್ತತೆಯನ್ನು ಹೊಂದಿರುವುದರ ಜೊತೆಗೆ ವ್ಯಾಪಕವಾಗಿ ಬದಲಾಗಲ್ಪಡುತ್ತಿದ್ದವು, ಕೆಲವು ಆಂತರಿಕ ವಿಚಾರಗಳ ವಿಷಯದಲ್ಲಿ ಗಣನೀಯ ಪ್ರಮಾಣದ ನಿಯಂತ್ರಣವನ್ನು ಹೊಂದುವುದಕ್ಕೆ ಮೂಲ ವಿಷಯವಾಗಿದ್ದವು, ಮತ್ತು ಇತರ ಕೆಲವು ಸ್ವಲ್ಪ ಪ್ರಮಾಣದ ಸ್ವಾಯತ್ತತೆಯನ್ನು ಹೊಂದಿರುವ ಕೆಲವು ಎಕರೆ ಭೂಮಿಗಳ ಮಾಲಿಕರ ಪರಿಣಾಮಗಳಾಗಿದ್ದವು.
೨೦ ನೆಯ ಶತಮಾನದ ಸಮಯದಲ್ಲಿ, ಬ್ರಿಟಿಷರು ರಾಜರ ಅಧೀನದಲ್ಲಿರುವ ರಾಜ್ಯಗಳನ್ನು ಬ್ರಿಟಿಷ್ ಇಂಡಿಯಾದ ಜೊತೆಗೆ ಏಕೀಕರಿಸುವುದಕ್ಕೆ ೧೯೨೧ ರಲ್ಲಿ ರಾಜರುಗಳ ಸದನವನ್ನು ಸಮಾಲೋಚಕ ಮತ್ತು ಸಲಹಾ ಸಂಸ್ಥೆಯಾಗಿ ನಿರ್ಮಿಸುವುದು, ೧೯೩೬ ರಲ್ಲಿ ಸಣ್ಣ ರಾಜ್ಯಗಳ ಮೇಲ್ವಿಚಾರಣೆಯ ಜವಾಬ್ದಾರಿಯನ್ನು ಪ್ರಾಂತಗಳಿಂದ ಕೇಂದ್ರಕ್ಕೆ ವರ್ಗಾಯಿಸುವುದು, ಮತ್ತು ರಾಜಕೀಯ ಕಾರ್ಯಕರ್ತರನ್ನು ಮೀರಿಸುವಂತಹ ಭಾರತ ಸರ್ಕಾರ ಮತ್ತು ದೊಡ್ದದಾದ ರಾಜ್ಯಗಳ ನಡುವೆ ಪ್ರತ್ಯಕ್ಷವಾದ ಸಂಬಂಧಗಳನ್ನು ನಿರ್ಮಿಸುವುದು ಮುಂತಾದ ಹಲವಾರು ಪ್ರಯತ್ನಗಳನ್ನು ನಡೆಸಿದರು. ಹೆಚ್ಚು ಮಹತ್ವಾಕಾಂಕ್ಷೆಯ ಯೋಜನೆಯೆಂದರೆ ೧೯೩೫ ರ ಭಾರತ ಸರ್ಕಾರ ಶಾಸನದಲ್ಲಿನ ಮೈತ್ರಿಕೂಟವಾಗಿತ್ತು, ಅದು ರಾಜಯೋಗ್ಯವಾದ ರಾಜ್ಯಗಳನ್ನು ಮತ್ತು ಬ್ರಿಟಿಷ್ ಇಂಡಿಯಾಗಳ ಅಸ್ತಿತ್ವಗಳನ್ನು ಒಂದು ಮೈತ್ರಿಕೂಟ (ಸಂಯುಕ್ತ) ಸರ್ಕಾರದ ಅಡಿಯಲ್ಲಿ ಏಕೀಕರಿಸಿತು. ಈ ಯೋಜನೆಯು ಯಶಸ್ಸಿನತ್ತ ದಾಪುಗಾಲನ್ನಿಟ್ಟಿತು, ಆದರೆ ೧೯೩೯ ರಲ್ಲಿ ಎರಡನೆಯ ಜಾಗತಿಕ ಯುದ್ಧದ ಘೋಷಣೆಯಾದ ಪರಿಣಾಮವಾಗಿ ನಿಷೇಧಿಸಲ್ಪಟ್ಟಿತು. ಅದರ ಪರಿಣಾಮವಾಗಿ, ೧೯೪೦ ರ ದಶಕದ ಸಮಯದಲ್ಲಿ, ರಾಜರ ಅಧೀನದಲ್ಲಿರುವ ರಾಜ್ಯಗಳು ಮತ್ತು ರಾಜರುಗಳ ನಡುವಣ ಸಂಬಂಧವು ಪರಮಾಧಿಕಾರದ ತತ್ವ ಮತ್ತು ಬ್ರಿಟಿಷ್ ಅಧಿಪತ್ಯ ಮತ್ತು ರಾಜ್ಯಗಳ ಹಲವಾರು ಒಡಂಬಂಡಿಕೆಗಳ ಮೂಲಕ ನಿಯಂತ್ರಿಸುವುದು ಮುಂದುವರೆಯಿತು.
ಪರಮಾಧಿಕಾರ ಅಥವಾ ಈ ವ್ಯವಸ್ಥೆಗಳು ಯಾವುದೂ ಕೂಡ ಭಾರತದ ಸ್ವಾತಂತ್ರ್ಯದ ನಂತರ ಮುಂದುವರೆಯಲಿಲ್ಲ. ಬ್ರಿಟಿಷ್ ಅಧಿಪತ್ಯ ಮತ್ತು ರಾಜರ ಅಧೀನದಲ್ಲಿರುವ ರಾಜ್ಯಗಳ ನಡುವೆ ನೇರವಾದ ಸಂಬಂಧವನ್ನು ಸ್ಥಾಪಿಸಿದ್ದ ಕಾರಣದಿಂದ ಅವುಗಳು ಸ್ವತಂತ್ರ ಭಾರತಕ್ಕೆ ವರ್ಗಾಯಿಸಲ್ಪಡುವುದಿಲ್ಲ ಎಂಬ ದೃಷ್ಟಿಯನ್ನು ಹೊಂದಿದ್ದರು. ಅದೇ ಸಮಯದಲ್ಲಿ, ಬ್ರಿಟಿಷರು ಬ್ರಿಟನ್ ಮೇಲೆ ಅದು ಕಾರ್ಯವನ್ನು ಕೈಗೊಳ್ಳುವುದಕ್ಕೆ ತಯಾರಾಗಿಲ್ಲ ಎಂಬ ಅನುಶಾಸನವನ್ನು ವಿಧಿಸಿದರು, ಅಂದರೆ ರಾಜರ ಅಧೀನದಲ್ಲಿರುವ ರಾಜ್ಯಗಳ ಸಂರಕ್ಷಣೆಗಾಗಿ (ಸುರಕ್ಷೆ) ಭಾರತದಲ್ಲಿ ತುಕಡಿಗಳನ್ನು ನಿರ್ವಹಿಸುವ ಅನುಶಾಸನವನ್ನು ವಿಧಿಸಿದರು. ಆದ್ದರಿಂದ ಬ್ರಿಟಿಷ್ ಸರ್ಕಾರವು ತಮ್ಮ ಮತ್ತು ರಾಜರ ಅಧೀನದಲ್ಲಿರುವ ಎಲ್ಲಾ ಒಡಂಬಡಿಕೆಗಳ ಜೊತೆಗೆ ಪರಮಾಧಿಕಾರವು ಅಧಿಕಾರದ ಹಸ್ತಾಂತರದ ಜೊತೆಗೆ ಕೊನೆಗೊಳ್ಳಲ್ಪಡುತ್ತದೆ ಎಂಬುದಾಗಿ ನಿರ್ಧರಿಸಿತು.
ಏಕೀಕರಣಕ್ಕೆ ಕಾರಣಗಳು
ಮೂಲತತ್ವದಲ್ಲಿದ್ದ ಪರಮಾಧಿಕಾರದ ಕೊನೆಗೊಳ್ಳುವಿಕೆಯ ಅರ್ಥವೇನೆಂದರೆ ಬ್ರಿಟಿಷ್ ಅಧಿಪತ್ಯದ ಜೊತೆಗಿನ ರಾಜ್ಯಗಳ ಸಂಬಂಧದ ಮೂಲಕ ನಿರ್ಮಿಸಲ್ಪಟ್ಟಿದ್ದ ಎಲ್ಲ ಹಕ್ಕುಗಳು ಮತ್ತೆ ಅವರಿಗೇ ವಾಪಸಾಗುತ್ತವೆ, ರಾಜ್ಯಗಳು "ಪೂರ್ತಿ ಸ್ವಾತಂತ್ರ್ಯದ ಆಧಾರದ ಮೇಲೆ" ಭಾರತ ಮತ್ತು ಪಾಕಿಸ್ತಾನದ ಹೊಸ ರಾಜ್ಯಗಳ ಜೊತೆಗಿನ ಸಂಬಂಧಗಳ ನಡುವೆ ಸಂಧಾನವನ್ನು ನಡೆಸುವುದಕ್ಕೆ ಸ್ವಾತಂತ್ರ್ಯವನ್ನು ಹೊಂದಿದ್ದವು. ಅಧಿಕಾರದ ಹಸ್ತಾಂತರದ ಮುಂಚಿನ ಬ್ರಿಟಿಷ್ ಯೋಜನೆಗಳು, ಅಂದರೆ ಕ್ರಿಪ್ಸ್ ಆಯೋಗದಿಂದ ನೀಡಲ್ಪಟ್ಟಂತಹ ಪ್ರಸ್ತಾಪಗಳು ರಾಜರ ಅಧೀನದಲ್ಲಿರುವ ಕೆಲವು ರಾಜ್ಯಗಳು ಸ್ವತಂತ್ರ ಭಾರತದಿಂದ ಹೊರಗುಳಿಯುವುದನ್ನು ಆಯ್ಕೆ ಮಾಡಿಕೊಳ್ಳುತ್ತವೆ ಎಂಬ ಸಂಭವನೀಯತೆಯನ್ನು ಗುರುತಿಸಿದವು. ಇದು ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್‌ಗೆ ಸಮ್ಮತವಾಗಿರಲಿಲ್ಲ, ಅದು ಅಧೀನ ರಾಜ್ಯಗಳ ಸ್ವಾತಂತ್ರ್ಯವನ್ನು ಭಾರತದ ಇತಿಹಾಸದ ಒಂದು ನಿರಾಕರಣೆ ಎಂಬುದಾಗಿ ಪರಿಗಣಿಸಿತು, ಮತ್ತು ಪರಿಣಾಮವಾಗಿ ಈ ಯೋಜನೆಯನ್ನು ಭಾರತದ "ಬಾಲ್ಕನೈಸೇಷನ್" (ವಿಂಗಡನೆ) ಎಂಬುದಾಗಿ ಪರಿಗಣಿಸಿತು. ಕಾಂಗ್ರೆಸ್ ತಮ್ಮ ನಿರ್ಬಂಧಿತ ಸಂಪನ್ಮೂಲಗಳ ಕಾರಣದಿಂದಾಗಿ ರಾಜರ ಅಧೀನದಲ್ಲಿರುವ ರಾಜ್ಯಗಳಲ್ಲಿ ಸಾಂಪ್ರದಾಯಿಕವಾಗಿ ಕಡಿಮೆ ಕ್ರಿಯಶಿಲವಾಗಿತ್ತು, ನಿರ್ಬಂಧಿತ ಸಂಪನ್ಮೂಲವು ಕಾಂಗ್ರೆಸ್‌ನ ಸಾಮರ್ಥ್ಯವನ್ನು ಅಲ್ಲಿ ಸ್ಥಾಪಿಸುವುದಕ್ಕೆ ಮತ್ತು ಬ್ರಿಟಿಷರಿಂದ ಸ್ವಾತಂತ್ರ್ಯವನ್ನು ಪಡೆದುಕೊಳ್ಳುವ ಉದ್ದೇಶದ ಮೇಲೆ ಕೇಂದ್ರೀಕೃತಗೊಳಿಸುವುದಕ್ಕೆ ನಿರ್ಬಂಧಿಸಿತು, ಮತ್ತು ಕಾಂಗ್ರೆಸ್‌ನ ಮುಖಂಡರುಗಳು, ಅದರಲ್ಲೂ ಪ್ರಮುಖವಾಗಿ ಗಾಂಧೀಜಿಯವರು, ಹೆಚ್ಚು ಅಭಿವೃದ್ಧಾತ್ಮಕ ರಾಜರುಗಳು ತಮ್ಮ ಆಡಳಿತವನ್ನು ನಿರ್ವಹಿಸುವುದರಲ್ಲಿ ಭಾರತೀಯರ ಸಾಮರ್ಥ್ಯದ ಉದಾಹರಣೆಗಳು ಎಂಬುದಾಗಿ ಪರಿಗಣಿಸಿದ್ದ ಕಾರಣದಿಂದ ಕಾಂಗ್ರೆಸ್‌ನ ಸಾಮರ್ಥ್ಯವು ನಿರ್ಬಂಧಿಸಲ್ಪಟ್ಟಿತು. ಇದು ೧೯೩೫ ರ ಭಾರತ ಸರ್ಕಾರ ಶಾಸನದಲ್ಲಿ ಒಳಗೊಳ್ಳಲ್ಪಟ್ಟಿದ್ದ ಏಕೀಕರಣ (ಮೈತ್ರಿಕೂಟ) ಯೋಜನೆಯ ಮತ್ತು ಜಯಪ್ರಕಾಶ್ ನಾರಾಯಣ್‌ರಂತಹ ಸಮಜವಾದಿ ಕಾಂಗ್ರೆಸ್ ಮುಖಂಡರುಗಳ ಉದಯಿಸುವಿಕೆಯ ಒಂದು ಪರಿಣಾಮವಾಗಿ ೧೯೩೦ ರ ದಶಕದಲ್ಲಿ ಬದಲಾಯಿಸಲ್ಪಟ್ಟಿತು, ಮತ್ತು ಕಾಂಗ್ರೆಸ್ ರಾಜರ ಅಧೀನದಲ್ಲಿರುವ ರಾಜ್ಯಗಳಲ್ಲಿ ಜನಪ್ರಿಯ ರಾಜಕೀಯ ಮತ್ತು ಕಾರ್ಮಿಕ ಚಟುವಟಿಕೆಗಳಲ್ಲಿ ಸಕ್ರೀಯವಾಗಿ ಪಾಲ್ಗೊಳ್ಳುವುದಕ್ಕೆ ಪ್ರಾರಂಭಿಸಿತು. ೧೯೩೯ ರ ವೇಳೆಗೆ, ಕಾಂಗ್ರೆಸ್‌ನ ಅಧಿಕೃತ ದೃಷ್ಟಿಕೋನವು ರಾಜ್ಯಗಳು ಸ್ವತಂತ್ರ ಭಾರತವನ್ನು ಸೇರಬೇಕು ಎಂಬುದಾಗಿತ್ತು, ಅದೇ ಷರತ್ತುಗಳ ಮೇಲೆ ಮತ್ತು ಬ್ರಿಟಿಷ್ ಭಾರತದ ಪ್ರಾಂತಗಳ ಅದೇ ಸ್ವಾಯತ್ತತೆಯ ಮೇಲೆ ಮತ್ತು ಅವರ ಜನರ ಜೊತೆಗೆ ಒಂದು ಜವಾಬ್ದಾರಿಯುತವಾದ ಸರ್ಕಾರವನ್ನು ನೀಡಿತು. ಅದರ ಪರಿಣಾಮವಾಗಿ, ಇದು ಮೌಂಟ್‌ ಬ್ಯಾಟನ್‌ ಜೊತೆಗಿನ ಸಂಧಾನ ಮಾತುಕತೆಗಳಲ್ಲಿ ರಾಜರ ಅಧೀನದಲ್ಲಿರುವ ರಾಜ್ಯಗಳನ್ನು ಭಾರತಕ್ಕೆ ಸಂಯೋಜಿಸುವುದರ ಮೇಲೆ ತನ್ನ ಒತ್ತಾಯವನ್ನು ಹೇರಿತು.
ಕೆಲವು ಬ್ರಿಟಿಷ್ ಮುಖಂಡರುಗಳು, ನಿರ್ದಿಷ್ಟವಾಗಿ ಹೇಳುವುದಾದರೆ ಭಾರತದಲ್ಲಿ ಬ್ರಿಟಿಷ್‌ನ ಕೊನೆಯ ವೈಸ್‌ರಾಯ್ ಲಾರ್ಡ್ ಮೌಂ‌ಟ್‌ ಬ್ಯಾಟನ್‌ ಇವರೂ ಕೂಡ ಸ್ವತಂತ್ರ ಭಾರತ ಮತ್ತು ರಾಜರ ಅಧೀನದಲ್ಲಿರುವ ರಾಜ್ಯಗಳ ನಡುವಣ ತಪ್ಪಿದ ಸಂಪರ್ಕದ ಜೊತೆಗೆ ಅಸಮಾಧಾನವನ್ನು ಹೊಂದಿದ್ದರು. ೧೯ ನೆಯ ಮತ್ತು ೨೦ ನೆಯ ಶತಮಾನದ ಅವಧಿಗಳಲ್ಲಿ ವ್ಯಾಪಾರ, ವಾಣಿಜ್ಯ ಮತ್ತು ಸಂಪರ್ಕಗಳ ಅಭಿವೃದ್ಧಿಗಳು ಆಸಕ್ತಿಗಳ ಒಂದು ಸಂಕೀರ್ಣ ಸಂಪರ್ಕಜಾಲಗಳ ಮೂಲಕ ರಾಜರ ಅಧೀನ ರಾಜ್ಯಗಳನ್ನು ಬ್ರಿಟಿಷ್ ಇಂಡಿಯಾಕ್ಕೆ ನಿರ್ಬಂಧಿಸಿತು. ರೈಲ್ವೇಗಳು, ಸುಂಕ (ತೆರಿಗೆಗಳು), ನೀರಾವರಿ, ಬಂದರುಗಳ ಬಳಕೆ, ಮತ್ತು ಇತರ ಅದೇ ರೀತಿಯಾದ ಒಪ್ಪಂದಗಳು ಕಾಣೆಯಾದವು, ಅವು ಉಪಖಂಡಗಳ ಆರ್ಥಿಕ ಜೀವನಕ್ಕೆ ಒಂದು ವಿಷಮವಾದ ಬೆದರಿಕೆಯನ್ನು ವಿಧಿಸಿದವು. ಮೌಂ‌ಟ್‌ ಬ್ಯಾಟನ್‌ ಅವರು ಭಾರತದ ಮುಖಂಡರಾದ ವಿ.ಪಿ. ಮೆನನ್‌ರ ರಾಜರ ಅಧೀನದಲ್ಲಿರುವ ರಾಜ್ಯಗಳನ್ನು ಸ್ವತಂತ್ರ ಭಾರತಕ್ಕೆ ಸೇರಿಸುವುದು ವಿಭಜನೆಯಿಂದ ಉಂಟಾದ ಹಾನಿಗಳನ್ನು ಒಂದು ಹಂತಕ್ಕೆ ಉಪಶಮನಗೊಳಿಸುತ್ತದೆ ಎಂಬ ವಾದದಿಂದ ಪ್ರೇರಿತವಾಗಲ್ಪಟ್ಟಿದ್ದರು. ಅದರ ಪರಿಣಾಮವೆಂದರೆ ಕಾಂಗ್ರೆಸ್‌ನಿಂದ ಪ್ರಸ್ತಾಪಿಸಲ್ಪಟ್ಟಂತೆ ಮೌಂಟ್‌ ಬ್ಯಾಟನ್‌ ವೈಯುಕ್ತಿಕವಾಗಿ ರಾಜರ ಅಧೀನದಲ್ಲಿರುವ ರಾಜ್ಯಗಳನ್ನು ಭಾರಕ್ಕೆ ಏಕೀಕರಿಸುವಲ್ಲಿ ಅಧಿಕಾರದ ಹಸ್ತಾಂತರಕ್ಕೆ ಬೆಂಬಲವನ್ನು ನೀಡಿದರು ಮತ್ತು ಅದಕ್ಕಾಗಿ ಕಾರ್ಯನಿರ್ವಹಿಸಿದರು.
ರಾಜರುಗಳ ಸ್ಥಾನ
ಈ ಪ್ರಾರಂಭಿಕ ಪ್ರತಿರೋಧವನ್ನು ಮತ್ತು ಸರಿಸುಮಾರು ಎಲ್ಲಾ ರಾಜರ ಅಧೀನದಲ್ಲಿರುವ ರಾಜ್ಯಗಳು ಭಾರತವನ್ನು ಸೇರುವುದನ್ನು ನಾಶಗೊಳಿಸುವುದಕ್ಕೆ ಹಲವಾರು ಸಂಗತಿಗಳು ಕಾರಣವಾಗಿವೆ. ರಾಜರುಗಳ ನಡುವಣ ಏಕತೆಯ ಕೊರತೆಯು ಒಂದು ಅತ್ಯಂತ ಪ್ರಮುಖವಾದ ಸಂಗತಿಯಾಗಿತ್ತು. ತಮ್ಮ ಹಿತಾಸಕ್ತಿಗಳನ್ನು ಕಾಯ್ದಿರಿಸಿಕೊಳ್ಳುವ ಸಲುವಾಗಿ ಸಣ್ಣ ರಾಜ್ಯಗಳು ದೊಡ್ಡ ರಾಜ್ಯಗಳ ಮೇಲೆ ನಂಬಿಕೆಯನ್ನು ಇಡಲಿಲ್ಲ, ಮತ್ತು ಹಲವಾರು ಹಿಂದೂ ರಾಜರುಗಳು ಮುಸ್ಲಿಮ್ ರಾಜರುಗಳನ್ನು ನಂಬಲಿಲ್ಲ, ನಿರ್ದಿಷ್ಟವಾಗಿ ಹೇಳುವುದಾದರೆ ಭೋಪಾಲ್‌ನ ನವಾಬ ಮತ್ತು ಸ್ವಾತಂತ್ರ್ಯದ ಪ್ರಮುಖ ಪ್ರತಿಪಾದಕ ಹಾಮಿದುಲ್ಲಾಹ್ ಖಾನ್‌ನನ್ನು ಅವರುಗಳು ಪಾಕಿಸ್ತಾನದ ರಾಯಭಾರಿ ಎಂಬಂತೆ ಪರಿಗಣಿಸಿದರು. ಏಕೀಕರಣವು ಅತ್ಯಾವಶ್ಯಕ ಎಂದು ನಂಬಿದ್ದ ಇತರರು, ಕಾಂಗ್ರೆಸ್ ಜೊತೆಗೆ ಸ್ನೇಹಹಸ್ತವನ್ನು ಚಾಚಿದರು, ಆ ಮೂಲಕ ಅವರು ಅಂತಿಮ ಒಪ್ಪಂದದಲ್ಲಿ ತಮ್ಮ ಛಾಪವನ್ನು ಮೂಡಿಸುವ ಭರವಸೆಯನ್ನು ಆಶಿಸಿದ್ದರು. ಒಂದು ಏಕೀಕೃತ ಸೇನೆಯನ್ನು ನಿರ್ಮಿಸುವುದು ಅಥವಾ ಒಂದು ಸಾಮಾನ್ಯ ಸ್ಥಾನವನ್ನು ಒಪ್ಪಿಕೊಳ್ಳುವುದರಲ್ಲಿನ ಪರಿಣಾಮದ ಅಸಾಮರ್ಥ್ಯವು ಕಾಂಗ್ರೆಸ್ ಜೊತೆಗಿನ ಸಮಾಲೋಚನೆಗಳಲ್ಲಿ ಅವರ ಮಾತುಕತೆಗಳ ಶಕ್ತಿಯನ್ನು ಗಣನೀಯ ಪ್ರಮಾಣದಲ್ಲಿ ಕಡಿಮೆಗೊಳಿಸಿದವು. ಸಂವಿಧಾನರಚಕ ಅಸೆಂಬ್ಲಿಯಿಂದ ಹೊರಗುಳಿಯುವ ಮುಸ್ಲಿಮ್ ಲೀಗ್‌ನಿಂದ ಮಾಡಲ್ಪಟ್ಟ ನಿರ್ಣಯವು ಕಾಂಗ್ರೆಸ್ ಅನ್ನು ಎದುರಿಸುವುದಕ್ಕೆ ಒಂದು ಬಾಂಧವ್ಯವನ್ನು ನಿರ್ಮಿಸುವ ರಾಜರುಗಳ ಯೋಜನೆಗೆ ಘಾಸಿಗೊಳಿಸುವಂತದ್ದಾಗಿತ್ತು, ಮತ್ತು ಬರೋಡಾ, ಬಿಕಾನೆರ್, ಕೊಚಿನ್, ಗ್ವಾಲಿಯರ್, ಜೈಪುರ್, ಜೋಧ್‌ಪುರ್, ಪಟಿಯಾಲಾ ಮತ್ತು ರೇವಾ ರಾಜ್ಯಗಳು ೨೮ ಎಪ್ರಿಲ್ ೧೯೪೭ ರಂದು ಅಸೆಂಬ್ಲಿಯಲ್ಲಿ ತಮ್ಮ ಸ್ಥಾನಗಳನ್ನು ಪಡೆದುಕೊಂಡ ನಂತರ ಸಂವಿಧಾನರಚಕ ಅಸೆಂಬ್ಲಿಯನ್ನು ಬಹಿಷ್ಕರಿಸುವ ಎಲ್ಲಾ ಪ್ರಯತ್ನಗಳು ವಿಫಲವಾದವು.
ಹಲವು ರಾಜರುಗಳೂ ಕೂಡ ಭಾರತದ ಜೊತೆಗೆ ವಿಲೀನ ಹೊಂದುವುದನ್ನು ಅನುಮೋದಿಸುವ ಜನಪ್ರಿಯ ಭಾವನೆಗಳಿಂದ ಪ್ರೇರಿತವಾಗಲ್ಪಟ್ಟಿದ್ದರು, ಅವುಗಳ ಅರ್ಥವೆಂದರೆ ಸ್ವಾತಂತ್ರದ ಯೋಜನೆಗಳು ಅವರ ವಿಷಯದಿಂದ ಕಡಿಮೆ ಪ್ರಮಾಣದ ಬೆಂಬಲವನ್ನು ಹೊಂದಿದ್ದವು ಎಂಬುದಾಗಿದೆ. ಉದಾಹರಣೆಗೆ, ಟ್ರಾವನ್‍ಕೋರ್‌ನ ರಾಜನು ತನ್ನ ದೀವಾನ (ಪ್ರಧಾನಮಂತ್ರಿ) ಸರ್ ಸಿ. ಪಿ. ರಾಮಸ್ವಾಮಿ ಐಯರ್‌ನಿಂದ ನಡೆಸಲ್ಪಟ್ಟ ಹತ್ಯೆಯ ಪ್ರಯತ್ನದ ನಂತರ ಸ್ವಾತಂತ್ರವನ್ನು ಪಡೆದುಕೊಳ್ಳುವುದಕ್ಕಿನ ತನ್ನ ಯೋಜನೆಗಳನ್ನು ನಿಶ್ಚಿತವಾಗಿಯೂ ಕೈಬಿಟ್ಟಿರಬೇಕು. ಕೆಲವು ರಾಜ್ಯಗಳಲ್ಲಿ, ಪ್ರಧಾನ ಮಂತ್ರಿಗಳು ಅಥವಾ ದೀವಾನರು ಭಾರತದಲ್ಲಿ ವಿಲೀನವಾಗುವುದಕ್ಕೆ ತಮ್ಮ ರಾಜರುಗಳ ಮನವೊಲಿಸುವುದರಲ್ಲಿ ಗಮನಾರ್ಹ ಪಾತ್ರವನ್ನು ನಿರ್ವಹಿಸಿದರು. ಆದಾಗ್ಯೂ, ರಾಜ್ಯಗಳು ಭಾರತಕ್ಕೆ ಸೇರುವುದನ್ನು ಅನುಮೋದಿಸುವುದಕ್ಕೆ ಕಾರಣವಾದ ಮೂಲ ಸಂಗತಿಗಳೆಂದರೆ, ಬ್ರಿಟಿಷ್ ಇಂಡಿಯಾದ ಕೊನೆಯ ವೈಸ್‌ರಾಯ್ ಲಾರ್ಡ್ ಮೌಂ‌ಟ್‌ ಬ್ಯಾಟನ್‌‌, ಮತ್ತು ವಲ್ಲಭಭಾಯಿ ಪಟೇಲ್ ಮತ್ತು ವಿ.ಪಿ. ಮೆನನ್ ಇವರುಗಳ ಪ್ರಯತ್ನಗಳು, ಇವರು ಅನುಕ್ರಮವಾಗಿ ಭಾರತ ಸರ್ಕಾರದ ರಾಜ್ಯ ವಿಭಾಗಗಳ ಕಾರ್ಯನಿರ್ವಹಣಾತ್ಮಕ ಮುಖಂಡರುಗಳಾಗಿದ್ದರು, ರಾಜ್ಯ ವಿಭಾಗವು ರಾಜರ ಅಧೀನದಲ್ಲಿರುವ ರಾಜ್ಯಗಳ ಜೊತೆಗಿನ ಸಂಬಂಧಗಳ ಅಧಿಕಾರವನ್ನು ಹೊಂದಿತ್ತು.
ಮೌಂಟ್‌‌ ಬ್ಯಾಟನ್‌ರ ಪಾತ್ರ
ಮೌಂಟ್‌‌ಬ್ಯಾಟನ್‌ ಇವರು ಭಾರತಕ್ಕೆ ರಾಜ್ಯಗಳ ಸೇರುವಿಕೆಯು ಅಧಿಕಾರದ ಹಸ್ತಾಂತರಕ್ಕಾಗಿ ಕಾಂಗ್ರೆಸ್ ಜೊತೆಗಿನ ಮಾತುಕತೆಗಳನ್ನು ಸಾಧಿಸುವುದಕ್ಕೆ ನಿರ್ಣಾಯಕವಾಗಿತ್ತು ಎಂಬುದಾಗಿ ನಂಬಿದ್ದರು. ಬ್ರಿಟಿಷ್ ರಾಜನ ಸಂಬಂಧಿಯಾಗಿ, ಅವರು ಹಲವಾರು ರಾಜರುಗಳ ನಂಬಿಕೆಗೆ ಪಾತ್ರರಾಗಿದ್ದರು ಮತ್ತು ಹಲವಾರು ರಾಜರ ವೈಯುಕ್ತಿಕ ಗೆಳೆಯ ಕೂಡ ಆಗಿದ್ದರು, ಅದರಲ್ಲೂ ಮುಖ್ಯವಾಗಿ ಭೋಪಾಲ್‌ನ ನವಾಬ ಹಾಮಿದುಲ್ಲಾಹ್ ಖಾನ್‌ನ ಖಾಸಾ ಗೆಳೆಯರಾಗಿದ್ದರು. ಅವರು ಸ್ವತಂತ್ರ ಭಾರತವು ನಂಬಿಕೆಗೆ ಅರ್ಹವಾದ ಯಾವುದೇ ಷರತ್ತುಗಳನ್ನು ಪಾಲಿಸುತ್ತದೆ ಎಂಬುದರ ಬಗ್ಗೆ ಭರವಸೆಯನ್ನು ನೀಡುವ ಸ್ಥಾನದಲ್ಲಿದ್ದಾರೆ ಎಂಬುದಾಗಿ ರಾಜರುಗಳು ನಂಬಿದ್ದರು, ಏಕೆಂದರೆ ಜವಾಹರಲಾಲ್ ನೆಹರು ಮತ್ತು ಪಟೇಲ್‌ರು ಅವರನ್ನು ಭಾರತ ದೇಶದ ಮೊದಲ ಗವರ್ನರ್ ಜನರಲ್ ಆಗುವಂತೆ ಕೇಳಿಕೊಂಡಿದ್ದರು.
ಮೌಂಟ್‌‌ ಬ್ಯಾಟನ್‌ ರಾಜರುಗಳ ಜೊತೆಗಿನ ತಮ್ಮ ಪ್ರಭಾವವನ್ನು ಅವರು ಏಕೀಕರಣದ ಕಡೆಗೆ ವಾಲುವಂತೆ ಮಾಡುವಲ್ಲಿ ಬಳಸಿಕೊಂಡರು. ಬ್ರಿಟಿಷ್ ಸರ್ಕಾರವು ಯಾವುದೇ ಅಧೀನ ರಾಜ್ಯಗಳಿಗೆ ರಾಷ್ಟ್ರದ ಮಾನ್ಯತೆಯನ್ನು ನೀಡುವುದಿಲ್ಲ, ಅಥವಾ ಅದು ಅವುಗಳನ್ನು ಬ್ರಿಟಿಷ್ ಕಾಮನ್‌ವೆಲ್ತ್‌ಗೆ ಸೇರಿಸಿಕೊಳ್ಳುವುದಿಲ್ಲ ಎಂಬುದಾಗಿ ಅವರು ಘೋಷಿಸಿದರು, ಅದರ ಅರ್ಥ ರಾಜ್ಯಗಳು ಭಾರತ ಅಥವಾ ಪಾಕಿಸ್ತಾನವನ್ನು ಸೇರದೇ ಹೋದ ಪಕ್ಷದಲ್ಲಿ ಅವುಗಳು ಬ್ರಿಟಿಷ್ ಅಧಿಪತ್ಯದ ಜೊತೆಗಿನ ಎಲ್ಲ ಸಂಪರ್ಕಗಳನ್ನು ಕಡಿದುಕೊಳ್ಳುತ್ತಾರೆ ಎಂಬುದಾಗಿತ್ತು. ಭಾರತದ ಉಪಖಂಡವು ಒಂದು ಆರ್ಥಿಕ ಅಸ್ತಿತ್ವವನ್ನು ಹೊಂದಿದೆ, ಮತ್ತು ಈ ಸಂಪರ್ಕವು ಕಡಿದು ಹೋದಲ್ಲಿ ರಾಜ್ಯಗಳು ಹೆಚ್ಚು ನಷ್ಟವನ್ನು ಅನುಭವಿಸಬೇಕಾಗುತ್ತದೆ ಎಂಬ ಅಂಶವನ್ನು ಅವರು ಬಹಿರಂಗಪಡಿಸಿದರು. ರಾಜರುಗಳು ಪ್ರಾಂತೀಯ ಹಿಂಸಾಚಾರ ಮತ್ತು ಕಮ್ಯುನಿಸ್ಟ್ ಚಳುವಳಿಗಳಂತಹ ಬೆದರಿಕೆಗಳನ್ನು ನಿರ್ವಹಿಸುವಿಕೆಯನ್ನು ಎದುರಿಸಬೇಕಾಗುತ್ತದೆ ಎಂಬ ಕಷ್ಟಕರ ಅಂಶಗಳನ್ನೂ ಕೂಡ ಅವರು ತಿಳಿಯಪಡಿಸಿದರು.
ಮೌಂಟ್‌ ಬ್ಯಾಟನ್‌ರು ರಾಜರುಗಳ ಬದ್ಧತೆಯ ನಿರ್ವಾಹಕರಾಗಿ ಕಾರ್ಯನಿರ್ವಹಿಸುತ್ತೇನೆ ಎಂಬುದಾಗಿ ಒತ್ತಿಹೇಳಿದರು, ಹಾಗೆಯೇ ಅವರು ೧೯೪೮ ರ ವರೆಗೆ ಭಾರತದ ಮುಖ್ಯಸ್ಥರಾಗಿ ಕಾರ್ಯನಿರ್ವಹಿಸಿದರು. ಅವರು ವಿಲೀನಕ್ಕೆ ಮನಸ್ಸನ್ನು ಹೊಂದಿಲ್ಲದ ರಾಜರುಗಳ ಜೊತೆಗೆ ಒಂದು ವೈಯುಕ್ತಿಕ ಮಾತುಕತೆಯನ್ನು ನಡೆಸಿದರು, ಅಂದರೆ ಭೋಪಾಲ್‌ನ ನವಾಬನು ಅವರು ಒಂದು ಗೌಪ್ಯವಾದ ವೈಯುಕ್ತಿಕ ಪತ್ರದ ಮೂಲಕ ಭೋಪಾಲ್ ಅನ್ನು ಭಾರತದ ಒಂದು ಭಾಗವನ್ನಾಗಿ ಮಾಡುವ ವಿಲೀನ ಪತ್ರದ ಮೇಲೆ ರುಜು ಮಾಡುವುದಕ್ಕೆ ಕೇಳಿಕೊಂಡನು, ಅದನ್ನು ಮೌಂಟ್‌‌ ಬ್ಯಾಟನ್‌ ಸುರಕ್ಷಿತವಾಗಿ ಇರಿಸಿಕೊಂಡರು. ಇದನ್ನು ನವಾಬನು ಆಗಸ್ಟ್ ೧೫ ರವರೆಗೆ ತನ್ನ ಮನಸ್ಸನ್ನು ಬದಲಾಯಿಸದೇ ಹೋದಲ್ಲಿ ರಾಜ್ಯಾಡಳಿತ ವಿಭಾಗಕ್ಕೆ ಆಗಸ್ಟ್ ೧೫ ರಂದು ನೀಡುವುದಕ್ಕೆ ಅವರಿಗೆ ಸ್ವಾತಂತ್ರ್ಯವಿತ್ತು. ನವಾಬನು ಒಪ್ಪಿಕೊಂಡನು, ಮತ್ತು ಅವನು ಒಪ್ಪಂದದ ಭಂಗವನ್ನು ಮಾಡಲಿಲ್ಲ.
ಆ ಸಮಯದಲ್ಲಿ, ಹಲವಾರು ರಾಜರುಗಳು, ತಾವು ಮಿತ್ರರಾಷ್ಟ್ರ ಎಂದು ನಂಬಿದ್ದ ಬ್ರಿಟನ್‌ನಿಂದ ವಂಚನೆಗೊಳಗಾಗುತ್ತಿದ್ದೇವೆ ಎಂಬುದಾಗಿ ಆರೋಪಣೆಯನ್ನು ಮಾಡಿದರು, ಮತ್ತು ಸರ್ ಕೋನ್ರಾಡ್ ಕೋರ್‌ಫೀಲ್ಡ್ ಇವರು ಮೌಂ‌ಟ್‌ ಬ್ಯಾಟನ್‌ರ ಯೋಜನೆಗಳಿಗೆ ಪ್ರತಿರೋಧವಾಗಿ ರಾಜಕೀಯ ವಿಭಾಗದ ಮುಖ್ಯಸ್ಥ ಸ್ಥಾನಕ್ಕೆ ರಾಜೀನಾಮೆ ನೀಡಿದರು. ಮೌಂಟ್‌‌ ಬ್ಯಾಟನ್‌ರ ಯೋಜನೆಗಳು ಪ್ರತಿಪಕ್ಷವಾದ ಸಂಪ್ರದಾಯಶೀಲ ಪಕ್ಷದಿಂದಲೂ ಕೂಡ ಟೀಕೆಗೆ ಒಳಗಾಗಲ್ಪಟ್ಟಿತು. ವಿನ್‌ಸ್ಟಿನ್ ಚರ್ಚಿಲ್ ಆಸ್ಟ್ರೀಯಾದ ಆಕ್ರಮಣಕ್ಕೂ ಮುಂಚೆ ಭಾರತೀಯ ಸರ್ಕಾರದಿಂದ ಬಳಸಲ್ಪಟ್ಟ ಭಾಷೆಯನ್ನು ಅಡಾಲ್ಫ್ ಹಿಟ್ಲರ್‌ನಿಂದ ಬಳಸಲ್ಪಟ್ಟ ಭಾಷೆಗೆ ಹೋಲಿಸಿ ನೋಡಿತು. ಆದಾಗ್ಯೂ, ಲಂಬಿ ಮತ್ತು ಮೂರ್‌ರಂತಹ ಆಧುನಿಕ ಇತಿಹಾಸಕಾರರು, ರಾಜರ ಅಧೀನದಲ್ಲಿರುವ ರಾಜ್ಯಗಳು ಭಾರತವನ್ನು ಸೇರಿಕೊಳ್ಳುವುದನ್ನು ಒಪ್ಪಿಸುವಲ್ಲಿ ಮೌಂ‌ಟ್‌ ಬ್ಯಾಟನ್‌ ನಿರ್ಣಾಯಕ ಪಾತ್ರವನ್ನು ನಿರ್ವಹಿಸಿದ್ದರು ಎಂಬ ದೃಷ್ಟಿಕೋನವನ್ನು ವ್ಯಕ್ತಪಡಿಸುತ್ತಾರೆ.
ಒತ್ತಡ ಮತ್ತು ರಾಜನೀತಿ ತಂತ್ರ
ರಾಜರುಗಳು ಸ್ವತಂತ್ರ ಭಾರತದೊಳಗೆ ಸೇರಿಕೊಳ್ಳುವಂತೆ ಮಾಡಲು ಕಾಂಗ್ರೆಸ್ ನೀತಿ ಮತ್ತು ರಾಜ್ಯಾಡಳಿತ ಅಧಿಕಾರದಲ್ಲಿದ್ದ ಸರ್ದಾರ್ ವಲ್ಲಭಭಾಯಿ ಪಟೇಲ್ ಮತ್ತು ವಿ.ಪಿ. ಮೆನನ್ ಕೂಡ ಪ್ರಮುಖ ಪಾತ್ರ ವಹಿಸಿದ್ದರು. ರಾಜ ಪ್ರಭುತ್ವಗಳು ಸಾರ್ವಭೌಮತ್ವ ಹೊಂದಿರುವುದಿಲ್ಲ ಮತ್ತು ಸ್ವತಂತ್ರವಾಗಿರಲು ಸಾಧ್ಯವಿಲ್ಲ ಪ್ರಜಾಪ್ರಭುತ್ವವನ್ನು ಒಪ್ಪಿಕೊಳ್ಳಲೇ ಬೇಕು ಎಂದು ಕಾಂಗ್ರೆಸ್ ಹೇಳಿತು. ರಾಜ ಪ್ರಭುತ್ವಗಳು ಭಾರತಕ್ಕೆ ಸೇರಬೇಕೊ ಅಥವಾ ಪಾಕಿಸ್ತಾನಕ್ಕೊ ಎಂದು ಘೋಷಿಸುವಂತೆ ತಿಳಿಸಲಾಯಿತು. ರಾಜ ಪ್ರಭುತ್ವಗಳು ಸ್ವತಂತ್ರ ಭಾರತದ ಸೈನ್ಯದ ವಿರುದ್ಧ ತಮ್ಮದೇ ಸ್ವಂತ ಸೈನ್ಯವನ್ನು ಇಟ್ಟುಕೊಳ್ಳುವಂತಿಲ್ಲ ಎಂದು ೧೯೪೬ರ ಜುಲೈ ತಿಂಗಳಲ್ಲಿ ನೆಹರೂ ಆಗ್ರಹಪೂರ್ವಕವಾಗಿ ಪ್ರಕಟಿಸಿದರು. ೧೯೪೭ರ ಜನವರಿಯಲ್ಲಿ ಸ್ವತಂತ್ರ ಭಾರತವು ರಾಜರ ದೈವಿಕ ಹಕ್ಕನ್ನು ಒಪ್ಪಿಕೊಳ್ಳುವುದಿಲ್ಲ ಎಂದು ಹೇಳಿದರು, ೧೯೪೭ರ ಮೇ ತಿಂಗಳಲ್ಲಿ ಯಾವುದೇ ರಾಜ ಪ್ರಭುತ್ವವು ಸಂವಿಧಾನ ಸಭೆಗೆ ಸೇರಿಕೊಳ್ಳಲು ಒಪ್ಪಿಕೊಳ್ಳದಿದ್ದಲ್ಲಿ ಅಂಥಹ ಪ್ರದೇಶಗಳನ್ನು ಶತ್ರು ರಾಜ್ಯಗಳ ರೀತಿ ಕಾಣಲಾಗುತ್ತದೆ ಎಂದೂ ಹೇಳಿದರು. ಕಾಂಗ್ರೆಸ್‌ನ ಇತರೆ ಮುಖಂಡರು ಮತ್ತು ಸಿ.ರಾಜಗೋಪಾಲಾಚಾರಿಯವರು "ಸಾರ್ವಭೌಮಾಧಿಕಾರವು ವಾಸ್ತವವಾಗಿ ಬಂದದ್ದು ಒಂದು ಒಪ್ಪಂದದಿಂದಲ್ಲ"  ಬ್ರಿಟೀಷರ ಉತ್ತರಾಧಿಕಾರಿಯಾದ ಸ್ವತಂತ್ರ ಭಾರತ ಸರ್ಕಾರವು ಇದನ್ನು ಅಂಗೀಕರಿಸುವುದು ಅವಶ್ಯವಾಗಿತ್ತು ಎಂದು ಪ್ರತಿಪಾದಿಸುತ್ತಾರೆ.
ರಾಜರು ಇದನ್ನು ಒಪ್ಪುವಂತೆ ಮಾಡಲು ಪಟೇಲ್ ಮತ್ತು ಮೆನನ್‌ರವರು ನೆಹರೂಗಿಂತ ಹೆಚ್ಚು ಸಮಾಧಾನವಾಗಿ ಸಮಾಲೋಚನೆಯನ್ನು ನಡೆಸಿದರು. ಜುಲೈ ೫ ೧೯೪೭ರಂದು ಪಟೇಲ್‌ರವರು ಭಾರತ ಸರ್ಕಾರದ ಪರವಾಗಿ ಒಂದು ಅಧೀಕೃತ ನೀತಿಯನ್ನು ಪ್ರಕಟಿಸಿದರು ಇದರಲ್ಲಿ ಯಾವುದೇ ಭಯ ಪಡಿಸುವಂತಹ ಅಂಶಗಳಿರಲಿಲ್ಲ. ಇದಕ್ಕೆ ಬದಲಾಗಿ, ರಾಜರ ಮತ್ತು ಸ್ವತಂತ್ರ ಭಾರತದ ಸಾಮಾನ್ಯ ಆಸಕ್ತಿಗಳು ಮತ್ತು ಸಮಗ್ರತೆಗೆ ಹೆಚ್ಚು ಪ್ರಾಧಾನ್ಯ ನೀಡಲಾಗಿತ್ತು, ಇದರಲ್ಲಿ ಕಾಂಗ್ರೆಸ್ ಉದ್ದೇಶಗಳ ಬಗ್ಗೆ ಪುನಃ ಭರವಸೆ ನೀಡಲಾಗಿತ್ತು ಮತ್ತು ಸ್ವತಂತ್ರ ಭಾರತಕ್ಕೆ ಸೇರಿಕೊಳ್ಳಲು ಆಹ್ವಾನ ನೀಡಲಾಗಿದ್ದು " ಪರರಂತೆ ನೋಡುವುದನ್ನು ಬಿಟ್ಟು ಗೆಳೆಯರಂತೆ ಕುಳಿತು ಜೊತೆಯಾಗಿ ಕಾನೂನುಗಳನ್ನು ಮಾಡೋಣ ಎಂದು ತಿಳಿಸಲಾಗಿತ್ತು. ರಾಜ್ಯಾಡಳಿತ ಅಧಿಕಾರ ವು ರಾಜ ಪ್ರಭುತ್ವದ ಮೇಲೆ ಯಾವುದೇ ರೀತಿಯಲ್ಲು ಪ್ರಭಾವ ಬೀರುವ ಸಂಬಂಧವನ್ನು ಸ್ಥಾಪಿಸಲು ಪ್ರಯತ್ನಿಸುವುದಿಲ್ಲ ಎಂದು ಪುನರುಚ್ಚರಿಸಿದರು. ಬ್ರಿಟೀಷ್ ಸರ್ಕಾರದ ರಾಜಕೀಯ ವಿಭಾಗವು ಸಾರ್ವಭೌವತ್ವದ ಸಾಧನವಾಗಿರದೆ ಒಂದು ಮಾಧ್ಯಮವಾಗಿ ರಾಜರು ಮತ್ತು ಭಾರತದ ನಡುವೆ ಸಮಾನವಾಗಿ ವ್ಯವಹರಿಸುತ್ತಿತ್ತು.
ವಿಲೀನ ಪತ್ರ
ರಾಜಪ್ರಭುತ್ವದ ರಾಜ್ಯಗಳ ಆಡಳಿತಗಾರರಿಗೆ ಒಂದು ಆಕರ್ಷಕವಾದ ಒಪ್ಪಂದವನ್ನು ತಯಾರಿಸಿ ಪಟೇಲ್ ಮತ್ತು ಮೆನನ್ ತಮ್ಮ ರಾಜತಾಂತ್ರಿಕ ಪ್ರಯತ್ನಕ್ಕೆ ಹಿಂದಿರುಗಿದರು. ಪ್ರಮುಖವಾದ ಎರಡು ದಾಖಲೆಗಳನ್ನು ಸೃಷ್ಟಿಸಿದರು. ಮೊದಲನೇಯದು ತಟಸ್ಥ ಒಪ್ಪಂದ, ರಾಜ ಪ್ರಭುತ್ವ ಮತ್ತು ಬ್ರಿಟೀಷ್‌ರ ನಡುವೆ ಇದ್ದಂತಹ ಒಪ್ಪಂದ ಮತ್ತು ಆಡಳಿತ ನಿರ್ವಹಣೆಯ ಪ್ರಕಾರವೇ ಈ ಒಪ್ಪಂದವು ಮುಂದುವರೆಯುತ್ತದೆ ಎಂದು ನಿರ್ಧರಿಸಲಾಯಿತು. ಎರಡನೇಯ ಒಪ್ಪಂದ ವಿಲೀನ ಪತ್ರ,ರಾಜ ಪ್ರಭುತ್ವದಲ್ಲಿರುವ ಪ್ರದೇಶಗಳು ಸ್ವತಂತ್ರ ಭಾರತದೊಳಗೆ ವಿಲೀನಗೊಳ್ಳಲು ಒಪ್ಪಿಕೊಳ್ಳುವುದು, ಮತ್ತು ಕೆಲವೊಂದು ನಿರ್ದಿಷ್ಟವಾದ ವಿಷಯಗಳ ಮೇಲೆ ಭಾರತದ ನಿಯಂತ್ರಣವನ್ನು ಸಮ್ಮತಿಸಲು ಒಪ್ಪಿಕೊಳ್ಳುವುದು. ಇದರಲ್ಲಿನ ಅಂಶಗಳು ಅಂಗೀಕರಿಸುವ ರಾಜ ಪ್ರಭುತ್ವಗಳನ್ನು ಅವಲಂಬಿಸಿ ಭಿನ್ನವಾಗಿರುತ್ತವೆ. ಬ್ರಿಟೀಷ್ ಅಧಿಕಾರದಡಿಯಲ್ಲಿ ಆಂತರಿಕ ಸ್ವಾಯತ್ತತೆ ಹೊಂದಿರುವ ರಾಜರುಗಳು ವಿಲೀನ ಪತ್ರಕ್ಕೆ ಸಹಿ ಮಾಡಬೇಕು, ಮೂರು ಅಂಶಗಳಾದ ರಕ್ಷಣೆ, ವಿದೇಶಾಂಗ ವ್ಯವಹಾರ, ಮತ್ತು ಸಂವಹನಗಳನ್ನು ಭಾರತ ಸರ್ಕಾರಕ್ಕೆ ಬಿಟ್ಟುಕೊಡಬೇಕು- ಪ್ರತಿಯೊಂದನ್ನು ೧೯೩೫ ಭಾರತ ಸರ್ಕಾರದ ಕಾಯಿದೆ ಇದರ ಪಟ್ಟಿ ೧ ರಿಂದ ಅನುಚ್ಛೇಧ VIIರಲ್ಲಿರುವಂತೆ ನಿರೂಪಿಸಲಾಗಿದೆ. ರಾಜಕೀಯ ಸಂಸ್ಥೆ ಮತ್ತು ತಾಲೂಕು ಮಟ್ಟದಲ್ಲಿ ಅಧಿಕಾರ ನಡೆಸುತ್ತಿದ್ದ ಆಡಳಿತಗಾರರಿಗಾಗಿಯೇ ಒಂದು ಭಿನ್ನವಾದ ವಿಲೀನ ಪತ್ರ ತಯಾರಿಸಿ ಸಹಿ ಹಾಕಿಸಲಾಯಿತು ಇದರ ಪ್ರಕಾರ ಅವರು ತಮ್ಮಲ್ಲಿ ಉಳಿದಿರುವ ಎಲ್ಲಾ ಅಧಿಕಾರವನ್ನು ಮತ್ತು ನ್ಯಾಯ ನಿರ್ವಹಣೆಯನ್ನು ಭಾರತ ಸರ್ಕಾರಕ್ಕೆ ಬಿಟ್ಟುಕೊಡಬೇಕು. ಮಧ್ಯಮ ಸ್ಥಿತಿಯನ್ನು ಹೊಂದಿದ್ದ ಕೆಲವು ರಾಜ್ಯಗಳ ಆಡಳಿತಾಧಿಕಾರಿಗಳು ಮೂರನೇ ರೀತಿಯ ಒಪ್ಪಂದವನ್ನು ಮಾಡಿಕೊಳ್ಳುವ ಮೂಲಕ ಬ್ರಿಟೀಷ್ ಕಾಲದಲ್ಲಿ ಇದ್ದ ತಮ್ಮ ಅಧಿಕಾರದ ವ್ಯಾಪ್ತಿಯನ್ನು ಉಳಿಸಿಕೊಂಡರು.
ವಿಲೀನ ಪತ್ರದಲ್ಲಿ ಹಲವಾರು ರಕ್ಷಣಾ ಕ್ರಮಗಳನ್ನು ಜಾರಿಗೊಳಿಸಲಾಗಿತ್ತು. ಅಧಿನಿಯಮ ೭ರ ಪ್ರಕಾರ ಒಪ್ಪಂದವು ಕರಡು ಪ್ರತಿಯಾಗಿದ್ದಾಗ ರಾಜರು ಭಾರತ ಸಂವಿಧಾನಕ್ಕೆ ಬದ್ಧವಾಗಿರಬೇಕಾಗಿಲ್ಲ. ಅಧಿನಿಯಮ ೮ರ ಪ್ರಕಾರ, ಭಾರತ ಸರ್ಕಾರಕ್ಕೆ ಬಿಟ್ಟು ಕೊಡದ ಎಲ್ಲಾ ಪ್ರದೇಶಗಳು ಅವರ ಸ್ವಾಯತ್ತತೆಯಲ್ಲಿಯೇ ಉಳಿಯುತ್ತವೆ. ಹಲವಾರು ವಾಗ್ದಾನಗಳಿಗೆ ಇದು ಪೂರಕವಾಗಿತ್ತು. ಹೆಚ್ಚಿನ ಪ್ರಾದೇಶಿಕ ಹಕ್ಕುಗಳನ್ನು ನೀಡಲು ಒಪ್ಪಿಕೊಂಡಿದ್ದರಿಂದ ರಾಜರು ಭಾರತಕ್ಕೆ ಸೇರಿಕೊಳ್ಳಲು ಒಪ್ಪಿಕೊಂಡರು, ಉದಾಹರಣೆಗೆ ಭಾರತದ ನ್ಯಾಯಾಂಗದಿಂದ ಕಾನೂನು ಕ್ರಮ ಜರಗಿಸುವುದರಿಂದ ರಕ್ಷಣೆ ಮತ್ತು ಸೀಮಾ ಸುಂಕದಿಂದ ವಿನಾಯಿತಿ, ಮತ್ತು ಅವರಿಗೆ ನಿಧಾನವಾಗಿ ಪ್ರಜಾಪ್ರಭುತ್ವಕ್ಕೆ ಬರಲು ಅವಕಾಶ, ಮತ್ತು ಆ ಹದಿನೆಂಟು ಪ್ರಮುಖ ರಾಜ್ಯಗಳಿಗೆ ಒಂದುಗೂಡಿಸಲು ಯಾವುದೇ ಒತ್ತಡ ಮಾಡುವಂತಿಲ್ಲ, ಮತ್ತು ಅವರು ಹೊಂದಿರುವ ಬ್ರಿಟೀಷ್ ಗೌರವ ಮುಂದುವರೆಯುತ್ತದೆ. ರಾಜರು ಬಯಸುತ್ತಿದ್ದ "ವಾಸ್ತವಿಕ ಸ್ವಾಂತಂತ್ರ್ಯ"ವನ್ನು ನೀಡುವ ದಾಖಲೆ ಪತ್ರಗಳನ್ನು ನೀಡುವುದರ ಮೂಲಕ ಪಟೇಲ್ ಮತ್ತು ಮೆನನ್‌ರ ಹೇಳಿಕೆಗಳಿಗೆ ಲಾರ್ಡ್ ಮೌಂ‌ಟ್‌ ಬ್ಯಾಟನ್‌ ಕೂಡ ಒತ್ತು ನೀಡಿದರು. ರಾಜರು, ನೀಡಿದ ಪತ್ರಗಳಲ್ಲಿರುವ ಕರಾರಿಗೆ ಒಪ್ಪಿಕೊಳ್ಳದಿದ್ದಲ್ಲಿ ಇನ್ನೂ ಹೆಚ್ಚು ಕಠಿಣವಾಗಿ ವರ್ತಿಸಬೇಕಾಗುತ್ತದೆ ಎಂದು ಮೌಂ‌ಟ್‌ ಬ್ಯಾಟನ್‌, ಪಟೇಲ್ ಮತ್ತು ಮೆನನ್ ಹೇಳಿದರು. ತಟಸ್ಥ ಒಪ್ಪಂದವನ್ನು ಕೂಡ ಸಮಾಲೋಚನಾ ಸಾಧನವಾಗಿ ಬಳಸಿಕೊಳ್ಳಲಾಯಿತು, ವಿಲೀನ ಪತ್ರಕ್ಕೆ ರಾಜರುಗಳು ಸಹಿ ಮಾಡದಿದ್ದಲ್ಲಿ ರಾಜ್ಯಾಡಳಿತ ಅಧಿಕಾರ ವು ಯಾವುದೇ ಷರತ್ತಿಲ್ಲದೇ ತಟಸ್ಥ ಒಪ್ಪಂದವನ್ನು ತೆಗೆದು ಹಾಕುತ್ತದೆ.
ವಿಲೀನ ಪ್ರಕ್ರಿಯೆ
ವಿಲೀನ ಪತ್ರದ ಸಿಮೀತ ಅವಕಾಶ ಮತ್ತು ಹೆಚ್ಚಿನ ಸ್ವಾಯತ್ತತೆ ನೀಡುವ ಭರವಸೆ ಮತ್ತು ಅವರು ನೀಡಿದ ಇತರೆ ಹಲವಾರು ಖಚಿತವಾದ ಭರವಸೆಗಳು ಹಲವಾರು ರಾಜರುಗಳಿಗೆ ಸಮಾಧಾನ ನೀಡಿದವು, ಬ್ರಿಟೀಷರು ನೀಡುವ ಬೆಂಬಲಕ್ಕಿಂತ ಇದು ಉತ್ತಮವಾಗಿದೆ ಎಂದು ಆಂತರಿಕ ಒತ್ತಡ ಕೂಡ ಹೆಚ್ಚಿತು. ಮೇ ೧೯೪೭ರಿಂದ ಅಗಸ್ಟ್ ೧೫ ೧೯೪೭ರ ನಡುವಿನ ಅಧಿಕಾರ ಹಸ್ತಾಂತರದ ಅವಧಿಯಲ್ಲಿ ಹೆಚ್ಚಿನ ಎಲ್ಲಾ ರಾಜ್ಯಗಳು ವಿಲೀನ ಪತ್ರಕ್ಕೆ ಸಹಿ ನೀಡಿದವು. ಹೀಗಿದ್ದರೂ ಕೆಲವೇ ಕೆಲವು ಮಾತ್ರ ಹೊರಗುಳಿದವು. ಕೆಲವೊಂದಿ ಪ್ರಾಂತಗಳು ವಿಲೀನ ಪತ್ರಕ್ಕೆ ಸಹಿ ಮಾಡಲು ತಡಮಾಡಿದವು. ಪಿಪ್ಲೊಡ, ಮಧ್ಯ ಭಾರತದಲ್ಲಿರುವ ಒಂದು ಸಣ್ಣ ರಾಜ್ಯ‌, ೧೯೪೮ರ ಮಾರ್ಚ್‌ವರೆಗೂ ವಿಲೀನಕ್ಕೆ ಒಪ್ಪಿಕೊಳ್ಳಲಿಲ್ಲ. ಕೆಲವು ಗಡಿ ಭಾಗಗಳ ರಾಜ್ಯಗಳಿಂದ ತೊಂದರೆಗಳು ಹೆಚ್ಚಾದವು, ಹೇಗೆಂದರೆ ಜೋಧ್‌ಪುರ್, ಜುನಾಗಢಗಳು ಸಮಾಲೋಚಿಸಿ ಪಾಕಿಸ್ತಾನದೊಂದಿಗೆ ಸೇರಿಕೊಳ್ಳಲು ಪ್ರಯತ್ನಿಸಿದವು, ಮತ್ತು ಹೈದ್ರಾಬಾದ್, ಕಾಶ್ಮೀರ ಸ್ವತಂತ್ರವಾಗಿ ಉಳಿಯಲು ಬಯಸಿದವು.
ಗಡಿ ರಾಜ್ಯಗಳು
ಜೋಧ್‌ಪುರದ ಆಡಳಿತಗಾರ ಹನ್ವಂತ್ ಸಿಂಗ್, ಕಾಂಗ್ರೆಸ್‌ ಜೊತೆಗೆ ಪ್ರಭಲವಾದ ವೈರತ್ವ ಹೊಂದಿದ್ದನು, ಮತ್ತು ತನಗೆ ಭಾರತದಲ್ಲಿ ಯಾವುದೇ ಭವಿಷ್ಯವಿಲ್ಲ ಅಥವಾ ತಾನು ಬಯಸಿದ ಜೀವನವನ್ನು ನಡೆಸಲು ಸಾಧ್ಯವಿಲ್ಲ ಎಂದು ಕಂಡುಕೊಂಡಿದ್ದನು, ಮತ್ತು ಜಿನ್ನಾ ಜೊತೆ ಪಾಕಿಸ್ತಾನಕ್ಕೆ ಸೇರುವ ಬಗ್ಗೆ ಸಮಾಲೋಚನೆ ನಡೆಸಿದನು, ಇದರಿಂದಾಗಿ ಅವನನ್ನು ಪಾಕಿಸ್ತಾನದ ಪರವಾಗಿ ರಾಜ್ಯ ಮತ್ತು ಜೈಸಲ್ಮರ್ ಪ್ರದೇಶದ ಮುಖ್ಯಸ್ಥನಾಗಿ ನಿಯೋಜಿಸಲಾಗಿತ್ತು. ಜಿನ್ನಾ ಗಡಿ ಭಾಗದ ರಾಜ್ಯಗಳನ್ನು ಆಕರ್ಷಿಸಿದ್ದರು, ಹಾಗೆಯೇ ಇತರ ರಜಪೂತ ರಾಜ್ಯಗಳನ್ನು ಅವರು ಕಳೆದುಕೊಂಡ ಬಂಗಾಳ ಮತ್ತು ಪಂಜಾಬ್‌ ಪ್ರಾಂತಗಳಿಗೆ ಪರಿಹಾರ ನೀಡುವ ಮೂಲಕ ಪಾಕಿಸ್ತಾನಕ್ಕೆ ಸೇರಿಸಿಕೊಳ್ಳುವ ಆಶಯ ಹೊಂದಿದ್ದರು. ಪಾಕಿಸ್ತಾನಕ್ಕೆ ಸೇರಿಕೊಳ್ಳಲು ಜೋಧ್‌ಪುರ ಮತ್ತು ಜೈಸಲ್ಮರ್ ರಾಜರು ಹಾಕುವ ಯಾವುದೇ ಷರತ್ತುಗಳನ್ನು ಒಪ್ಪಿಕೊಳ್ಳುವುದಾಗಿ ಸೂಚಿಸಿದರು, ಅಲ್ಲಿನ ರಾಜರಿಗೆ ಒಂದು ಖಾಲಿ ಹಾಳೆಯನ್ನು ನೀಡಿ ನಿಮ್ಮ ಷರತ್ತುಗಳನ್ನು ಬರೆಯಿರಿ ಅದಕ್ಕೆ ತಾನು ಸಹಿ ಹಾಕುತ್ತೆನೆಂ ಎಂದೂ ಹೇಳಿದರು. ಹಿಂದೂಗಳನ್ನು ಹೊಂದಿದ್ದು ಮುಸ್ಲಿಂ ಪರವಾಗಿದ್ದರೆ ಕೋಮು ಸಮಸ್ಯೆ ಉಂಟಾಗುತ್ತದೆ ಎಂದು ವಾದಿಸಿ ಜೈಸಲ್ಮರ್ ಈ ಪ್ರಸ್ತಾಪವನ್ನು ತಿರಸ್ಕರಿಸಿತು. ಹನ್ವಂತ್ ಸಿಂಗ್ ಸಹಿ ಹಾಕುವ ಹಂತಕ್ಕೆ ಬಂದಿದ್ದನು. ಆದರೆ ಜೋಧ್‌ಪುರ, ಪಾಕಿಸ್ತಾನಕ್ಕೆ ಸೇರುವ ವಿಷಯಕ್ಕೆ ಸಂಬಂಧಿ ಜೋಧ್‌ಪುರದಲ್ಲಿ ವಾತಾವರಣವು ಪ್ರತಿಕೂಲವಾಗಿತ್ತು. ವಿಭಜನೆ ಆಧಾರದ ಮೇಲೆ ಹಿಂದೂ ರಾಜ್ಯವು ಪಾಕಿಸ್ತಾನದ ಜೊತೆ ಸೇರಿಕೊಂಡರೆ ಎರಡು ರಾಷ್ಟ್ರಗಳ ಸಿದ್ಧಾಂತವು ಉಲ್ಲಂಘನೆಯಾಗುತ್ತದೆ ಮತ್ತು ರಾಜ್ಯದಲ್ಲಿ ಕೋಮು ಗಲಭೆ ಉಂಟಾಗುತ್ತದೆ ಎಂದು ಮೌಂ‌ಟ್‌ ಬ್ಯಾಟನ್‌ ಕೂಡ ಸೂಚಿಸಿದನು. ಈ ವಾದಕ್ಕೆ ಹನ್ವಂತ್ ಸಿಂಗ್‌ ಒಪ್ಪಿಕೊಂಡ, ಮತ್ತು ಇದರಿಂದ ಸ್ವಲ್ಪ ಮಾತ್ರ ಮನಸ್ಸಿಲ್ಲದ agreed to accede to ಭಾರತ‌.
ಜುನಾಘರ್
ರಾಜ್ಯಗಳಿಗೆ ಭಾರತ‌ ಅಥವಾ ಪಾಕಿಸ್ತಾನದ ಆಡಳಿತಕ್ಕೊಳಪಡಬೇಕೆಂದು ನಿಯಮವಿಲ್ಲದಿದ್ದರೂ, ಮೌಂ‌ಟ್‌ ಬ್ಯಾಟನ್ "ಭೌಗೋಳಿಕ ಕಡ್ಡಾಯಗಳಿಂದಾಗಿ" ಹೆಚ್ಚಿನವು ಭಾರತಕ್ಕೆ ಸೇರಬೇಕಾಗುತ್ತದೆ‌ ಎಂದು ಗುರುತಿಸಿದನು. ಇದರ ಪರಿಣಾಮವಾಗಿ ಆತ ಪಾಕಿಸ್ತಾನದೊಂದಿಗೆ ತನ್ನ ಗಡಿಯನ್ನು ಹಂಚಿಕೊಳ್ಳುವ ರಾಜ್ಯಗಳನ್ನು ಪಾಕಿಸ್ತಾನಕ್ಕೆ ಅಧಿಕಾರವಹಿಸಿಕೊಳ್ಳಲು ಆಯ್ದುಕೊಂಡನು.
ಗುಜರಾತ್‌ನ ನೈಋತ್ಯ ತುದಿಯಲ್ಲಿರುವ ಪಾಕಿಸ್ತಾನದೊಂದಿಗೆ ತನ್ನ ಗಡಿಯನ್ನು ಹಂಚಿಕೊಳ್ಳದ ಪ್ರದೇಶವಾದ ಜುನಾಘಢದ ನವಾಬ, ಮೌಂ‌ಟ್‌ ಬ್ಯಾಟನ್‌ನ ದೃಷ್ಟಿಕೋನವನ್ನು ನಿರ್ಲಕ್ಷಿಸಿ ಪಾಕಿಸ್ತಾನವನ್ನು ಸಮುದ್ರದ ಮೂಲಕ ತಲುಪಬಹುದೆಂದು ವಾದಿಸುತ್ತಾ ಪಾಕಿಸ್ತಾನದ ಅಧಿಕಾರವನ್ನು ವಹಿಸಿಕೊಂಡನು. ಜುನಾಘಢದ ಮಂಗ್ರೋಲ್‌‌ ಮತ್ತು ಬಾಬರಿಯಾವಾಡ‌ ಎರಡು ರಾಜ್ಯಗಳ ಅಧಿಕಾರಕ್ಕೆ ಒಳಗಾದ ನಾಯಕರು ಜುನಾಘಡದ ಸ್ವತಂತ್ರವನ್ನು ಘೋಷಿಸಿದರು ಮತ್ತು ಭಾರತದಲ್ಲಿ‌ ಅಧಿಕಾರ ವಹಿಸಿಕೊಂಡರು. ಇದಕ್ಕುತ್ತರವಾಗಿ ಜುನಾಘಡದ ನವಾಬನ ಸೈನ್ಯ ರಾಜ್ಯಗಳನ್ನು ವಶಪಡಿಸಿಕೊಂಡಿತು. ನೆರೆಯ ರಾಜ್ಯಗಳ ರಾಜರು ಜುನಾಘಢಕ್ಕೆ ತಮ್ಮ ಸೈನ್ಯವನ್ನು ಕಳುಹಿಸುವ ಮೂಲಕ ಕೋಪವನ್ನು ವ್ಯಕ್ತಪಡಿಸಿದರು ಮತ್ತು ಭಾರತ ಸರ್ಕಾರದ ನೆರವನ್ನು ಕೋರಿದರು. ಸಮಲದಾಸ್‌ ಗಾಂಧಿ ನೇತೃತ್ವದ ಜುನಾಘಢದ ಜನರ ತಂಡವು ಪ್ರಸ್ತುತ ಆಡಳಿತವನ್ನು ಬಹಿಷ್ಕರಿಸಿ ಆರ್ಜೀ ಹುಕುಮತ್‌ ("ತಾತ್ಕಾಲಿಕ ಸರ್ಕಾರ")ನ್ನು ರಚಿಸಿತು.